## Pravilnik o stavljanju na tržište reprodukcijskog sadnog materijala i sadnica namijenjenih za proizvod­nju voća

### NN 124/2006 (15.11.2006.), Pravilnik o stavljanju na tržište reprodukcijskog sadnog materijala i sadnica namijenjenih za proizvod­nju voća

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2761

Na
temelju članka 2. stavka 3., članka 4. stavka 4., članka 32. stavka 2. i 3.,
članka 33. stavka 6. i 7., članka 34. stavka 7., članka 35. stavka 4., članka
36. stavka 2., članka 38. stavka 5., članka 39. stavka 2. i 4., članka 40.
stavka 4., članka 41. stavka 6., članka 42. stavka 6., članka 43. stavka 2. i
5., članka 46. stavka 3., članka 47. stavka 8. članka 49. stavka 3. i članka
50. stavka 4. Zakona o sjemenu, sadnom materijalu i priznavanju sorti
poljoprivrednog bilja (»Narodne novine«, broj 140/05) ministar poljoprivrede,
šumarstva i vodnoga gospodarstva donosi

## PRAVILNIK

### O STAVLJANJU NA TRŽIŠTE REPRODUKCIJSKOG SADNOG MATERIJALA I SADNICA NAMIJENJENIH ZA PROIZVODNJU VOĆA

OPĆE ODREDBE

Sadržaj Pravilnika

Članak 1.

Ovim Pravilnikom propisuju se voćne vrste koje se mogu certificirati i uvjeti
certifikacije reprodukcijskog sadnog materijala i sadnica; kategorije za
pojedinu vrstu i uvjeti za pojedinu kategoriju u smislu podrijetla,
autentičnosti sorte i podloge te vegetativne razvijenosti i zdravstvenog
stanja; rodovi, vrste i hibridi na koje se odnose odredbe ovoga Pravilnika;
uvjeti proizvodnje reprodukcijskog sadnog materijala i sadnica; uvjeti i
postupak stručnog nadzora i nadzora pod stručnom kontrolom za pojedine vrste i
pojedine kategorije reprodukcijskog sadnog materijala i sadnica; uvjeti za
ovlašćivanje osoba za obavljanje nadzora; uvjeti koje moraju ispunjavati
dobav­ljači reprodukcijskog sadnog materijala i sadnica; način i vrijeme
prijave za nadzor; nadzor rada laboratorija; obrasci i dokumentacija, sadržaj, oblik
i način vođenja evidencije o izdanim certifikatima o sadnom materijalu; način i
uvjeti provođenja naknadne kontrole za pojedine vrste bilja; način i uvjeti
pakiranja, plombiranja i označavanja reprodukcijskog sadnog materijala i
sadnica za pojedine vrste bilja i njihove kategorije; uvjeti trgovine
reprodukcijskog sadnog materijala i sadnica na veliko i malo; dokumenti koji
prilikom uvoza obavezno prate reprodukcijski sadni materijal i sadnice i/ili se
nalaze na pakiranju; uvjeti za uvoz i stavljanje na tržište reprodukcijskog
sadnog materijala i sadnica u pogledu pakiranja, plombiranja i označavanja te
način vođenja evidencije.

Članak 2.

1)
Odredbe ovog Pravilnika primjenjuju se na reprodukcijski sadni materijal i
sadnice koje se stavljanju na tržište, a namijenjene su za proizvodnju voća.

2)
Odredbe ovoga Pravilnika ne odnose se na reprodukcijski sadni materijal i
sadnice namijenjene izvozu

Članak 3.

1)
Odredbe ovoga Pravilnika odnose se na reprodukcijski sadni materijal i sadnice
sljedećih rodova i vrsta kao i njihovih hibrida:

|  |  |
| --- | --- |
| *Castanea* Mill. | kesten |
| *Citrus* L. | citrusi |
| *Corylus* L. | lijeska |
| *Cydonia oblonga* Mill. | dunja |
| *Ficus carica* L. | smokva |
| *Fortunella* Swingle | kumkvat |
| *Fragaria* L. | jagoda |
| *Juglans regia* L. | orah |
| *Malus* Mill. | jabuka |
| *Olea europaea L.* | maslina |
| *Pistacia vera* L. | pistacio |
| *Poncirus* Raf. | poncirus, trolisna naranča |
| *Prunus amygdalus* Batsch | bajam |
| *Prunus armeniaca* L. | marelica |
| *Prunus avium* (L.) L. | trešnja |
| *Prunus cerasus* L. | višnja |
| *Prunus domestica* L. | šljiva |
| *Prunus persica (L.) Batsch* | breskva, nektarina |
| *Prunus salicina* Lindely | japanska šljiva |
| *Pyrus L.* | kruška |
| *Ribes* L. | ribiz, ogrozd |
| *Rubus* L. | kupina, malina |
| *Vaccinium* L. | borovnica, brusnica |

2)
Odredbe ovoga Pravilnika odnose se i na podloge i ostale dijelove bilja drugih
rodova, vrsta i njihovih hibrida ako je ili će na njih biti cijepljen
reprodukcijski sadni materijal iz stavka 1. ovoga članka.

POSEBNE ODREDBE

Značenje izraza

Članak 4.

U
smislu ovog Pravilnika pojedini izrazi imaju sljedeće značenje:

1.
*bezvirusni materijal* (v.f.) je materijal:

–
za koji je testiranjem u skladu s međunarodno priznatim znanstvenim metodama
utvrđeno da nije zaražen virusima ili virusu sličnim štetnim organizmima;

–
za koji je stručnim nadzorom u tijeku vegetacije utvrđeno da nema simptome
zaraze virusima ili virusu sličnim štetnim organizmima;

–
koji se održava u uvjetima koji osiguravaju da ne dođe do zaraze virusima ili
virusu sličnim štetnim organizmima, i

–
koji je slobodan od virusa ili virusu sličnih štetnih organizmima za koje je
poznato da se pojavljuju kod određenih vrsta.

U
bezvirusni materijal ubraja se i materijal:

–
koji potječe od bezvirusnog materijala, a dobiven je na vegetativan način
neposredno kroz određeni broj proizvodnih ciklusa ovisno o vrsti;

–
za koji je stručnim nadzorom u tijeku vegetacije utvrđeno da nema simptome
zaraze virusima ili virusu sličnim štetnim organizmima, i

–
koji je proizveden i održavan u uvjetima koji osiguravaju da ne dođe do zaraze
virusima ili virusu sličnim štetnim organizmima.

2.
materijal testiran na viruse (v.t.) je materijal:

–
za koji je testiranjem u skladu sa međunarodno priznatim znanstvenim metodama
utvrđeno da nije zaražen virusima ili virusu sličnim štetnim organizmima;

–
za koji je stručnim nadzorom u tijeku vegetacije utvrđeno da nema simptome
zaraze virusima ili virusu sličnim štetnim organizmima;

–
koji se održava u uvjetima koji osiguravaju da ne dođe do zaraze virusima ili
virusu sličnim štetnim organizmima, i

–
koji je slobodan od određenih važnih virusa ili virusu sličnih štetnih
organizama za koje je poznato da se pojavljuju kod određenih vrsta i sposobni
su umanjiti upotrebljivost toga materijala.

U
materijal testiran na viruse ubraja se i materijal:

–
koji potječe od bezvirusnog materijala dobivenog na vegetativan način
neposredno kroz određeni broj proizvodnih ciklusa ovisno o vrsti;

–
za koji je stručnim nadzorom u tijeku vegetacije utvrđeno da nema simptome
zaraze virusima ili virusu sličnim štetnim organizmima, i

–
koji je proizveden i održavan u uvjetima koji osiguravaju da ne dođe do zaraze
virusima ili virusu sličnim štetnim organizmima.

Kategorije
reprodukcijskog sadnog materijala i sadnica

Članak 5.

Na
tržište se može staviti reprodukcijski sadni materijal i sadnice kojima je u
postupku certifikacije potvrđena kategorija:

a)
*inicijalni ili predosnovni materijal* je reprodukcijski sadni materijal:

–
koji je proizveden u skladu sa opće prihvaćenim metodama s ciljem održavanja
autentičnosti sorte uključujući najvažnije karakteristike koje određuju njenu
pomološku vrijednost i sprečavanja širenja bolesti;

–
koji je namijenjen za proizvodnju osnovnog materijala;

–
koji ispunjava uvjete za inicijalni ili predosnovni materijal propisane za
određenu vrstu, i

-za
koji je temeljem stručnog nadzora utvrđeno da ispunjava zahtjeve iz ove točke.

b)
*osnovni materijal* je reprodukcijski sadni materijal:

–
koji je proizveden na vegetativni način neposredno ili kroz poznat broj
proizvodnih ciklusa iz inicijalnog ili predosnovnog materijala u skladu sa opće
prihvaćenim metodama s ciljem održavanja autentičnosti sorte uključujući
najvažnije karakteristike koje određuju njenu pomološku vrijednost i
sprečavanja širenja bolesti;

–
koji je namijenjen za proizvodnju certificiranog materijala;

–
koji ispunjava zahtjeve za osnovni materijal propisane za određenu vrstu, i

–
za koji je temeljem stručnog nadzora utvrđeno da ispunjava zahtjeve iz ove
točke.

c)
*certificirani materijal* su reprodukcijski sadni materijal i sad­nice:

–
koji su proizvedeni na vegetativni način neposredno ili kroz poznat broj
proizvodnih ciklusa iz osnovnog materijala;

–
koji ispunjavaju zahtjeve za certificirani materijal propisane za određenu
vrstu, i

–
za koje je temeljem stručnog nadzora utvrđeno da ispunjavaju zahtjeve iz ove
točke.

d)
CAC (*Conformitas Agraria Communitatis*) materijal su reprodukcijski sadni
materijal i sadnice koji ispunjavaju minimum zahtjeva propisanih za tu
kategoriju.

Proizvodnja
reprodukcijskog sadnog materijala i sadnica

Članak 6.

1)
Reprodukcijski sadni materijal i sadnice može proizvoditi pravna ili fizička
osoba (u daljnjem tekstu: dobavljač) koja je upisana i registrirana u Upisniku
dobavljača sadnog materijala (u daljnjem tekstu: Upisnik).

2)
Dobavljač registriran za djelatnost proizvodnje reprodukcijskog sadnog
materijala i sadnica mora voditi pisanu evidenciju na Obrascu broj 1. koji se
nalazi u Dodatku 6. koji je tiskan uz ovaj Pravilnik i njegov je sastavni dio.

3)
Dobavljač registriran za djelatnost distribucije i prodaje reprodukcijskog
sadnog materijala i sadnica mora voditi pisanu evidenciju na Obrascu broj 2. koji
se nalazi u Dodatku 6. koji je tiskan uz ovaj Pravilnik i njegov je sastavni
dio.

4)
Dobavljač registriran za djelatnost proizvodnje reprodukcijskog sadnog
materijala i sadnica mora voditi pisanu evidenciju o zasnovanoj proizvodnji za
reprodukcijski sadni materijal i sadnice koji se proizvode za izvoz na Obrascu
broj 3. koji se nalazi u Dodatku 6. koji je tiskan uz ovaj Pravilnik i njegov
je sastavni dio.

5)
Reprodukcijski sadni materijal i sadnice iz stavka 4. ovoga članka moraju biti
označeni i odvojeni od ostale proizvodnje reprodukcijskog sadnog materijala i
sadnica, koja je namijenjena stavljanju na tržište, zaštitnim pojasom bez
biljnog pokrova od najmanje 3 m. U slučaju da je zaštitni pojas zatravljen mora
biti redovito košen.

6)
O podacima iz stavka 4. ovoga članka dobavljač mora izvijestiti nadležnu
fitosanitarnu inspekciju i Zavod za sjemenarstvo i rasadničarstvo (u daljnjem
tekstu: Zavod).

7)
Uvjeti proizvodnje reprodukcijskog sadnog materijala i sadnica tehnikom »in
vitro« propisani su u Dodatku 5. koji je tiskan uz ovaj Pravilnik i njegov je
sastavni dio.

Članak 7.

1)
Dobavljač sadnog materijala kontinuirano mora poduzimati aktivnosti i voditi
evidencije u skladu sa člankom 33. stavkom 2. Zakona o sjemenu, sadnom
materijalu i priznavanju sorti poljoprivrednog bilja (u daljnjem tekstu:
Zakona).

2)
Ako rezultat provjera ili drugi podaci dostupni dobavljačima otkrivaju
prisustvo jednog ili više štetnih organizama u količini većoj od dozvoljene,
dobavljač će o tome bez odgode obavijestiti nadležnu fitosanitarnu inspekciju i
provesti mjere koje ona odredi ili druge potrebne mjere kako bi se smanjila
opasnost od širenja štetnih organizama.

3)
Dobavljač je dužan voditi bilješke o svakoj pojavi štetnih organizama na
njegovim površinama i u njegovim prostorima te o svim mjerama koje je u vezi s
tim poduzeo.

Članak 8.

1)
Nadzor dobavljača u provođenju odredbi članka 33. stavka 2. Zakona provodi
fitosanitarna inspekcija.

2)
Nadzor iz stavka 1. ovoga članka fitosanitarna inspekcija obavlja u okviru
redovitih mjera nadzora dobavljača sadnog materijala koje se provode sukladno
odredbama posebnih propisa o biljnom zdravstvu kojima se uređuje pitanje
ispunjavanja uvjeta za izdavanje biljnih putovnica.

3)
U nadzoru iz stavaka 2. ovoga članka nadležna fitosanitarna inspekcija će
provjeriti i da li je dobavljač upisan i registriran u Upisnik, odnosno da li u
trenutku nadzora ispunjava sve uvjete da bude upisan i registriran u Upisnik te
će provesti nadzor nad radom dobavljača i njihovih poslovnih prostora pri čemu
dobavljač mora:

a)
voditi računa o kritičnim točkama proizvodnje koje mogu utjecati na kvalitetu
reprodukcijskog sadnog materijala i sadnica, a posebno:

–
koristiti kvalitetan reprodukcijski sadni materijal i sadnice za početak
proizvodnje,

–
provoditi sjetvu, pikiranje, presađivanje i sadnju reprodukcijskog sadnog
materijala i sadnica sukladno prihvaćenoj praksi,

–
proizvoditi reprodukcijski sadni materijal i sadnice na način da ispunjava
zahtjeve utvrđene u propisima kojima je regulirano zdravstveno stanje bilja,

–
ima plan proizvodnje i pri tome koristi primjerene metode uzgoja,

–
vodi opću briga o nasadu,

–
koristi primjerene postupke umnažanja,

–
koristi primjerene postupke ubiranja reprodukcijskog sadnog materijala i
sadnica kao finalnog proizvoda,

–
primjenjuje nužne mjere higijene,

–
primjenjuje prema potrebi mjere tretiranja reprodukcijskog sadnog materijala i
sadnica sredstvima za zaštitu bilja,

–
pakira i označuje reprodukcijski sadni materijal i sadnice sukladno ovom
Pravilniku,

–
skladišti sadnice i reprodukcijski sadnog materijala u primjernim uvjetima za
očuvanje kvalitete sukladno ovom Pravilniku,

–
vode brigu da se reprodukcijskog sadnog materijala i sadnice prijevoze na način
da se očuva kvaliteta,

–
posjeduje administrativne zapise u pisanom obliku ili zabilježene na način da
ih se ne može izbrisati o poduzetim aktivnostima, zahtijevanim mjerama,
podacima, koji se navoda u stavcima 3., 4. i 5. ovoga članka i stavi ih na
raspolaganju odgovornom službenom tijelu. Obveza čuvanja ovih dokumenata je najmanje
tri godine;

b)
čuvati i voditi zapise kako bi za nadležnu fitosanitarnu inspekciju imao na
raspolaganju cjelovite informacije o:

–
reprodukcijskom sadnom materijalu, sadnicama i ostalom što je namijenjeno za
skladištenje ili sadnju, za proizvodnju ili otpremu drugima; i

–
kemijskim postupcima koji su primijenjeni tijekom procesa proizvodnje i o tome
mora čuvati dokumentaciju najmanje godinu dana;

c)
biti osobno dostupan ili je dostupna druga ovlaštena osoba, koja je uključena u
proizvodnju reprodukcijskog sadnog materijala i sadnica i upoznata sa
zdravstvenim stanjem bilja, za vezu sa fitosanitarnom inspekcijom;

d)
po potrebi i u odgovarajuće vrijeme provoditi vizualnu kontrolu reprodukcijskog
sadnog materijala i sadnica na karantenske i gospodarski štetne organizme na
način koji je dogovoren s nadležnom fitosanitarnom inspekcijom;

e)
dopustiti pristup osobama koje predstavljaju nadležna tijela, a posebno u svrhu
inspekcijskog nadzora i/ili uzimanja uzoraka te dopušta pristup evidenciji i
pripadajućim dokumentima iz točke b).

4)
U cilju utvrđivanja i primjene metoda za praćenje i kontrolu kritičnih točaka
iz stavka 3. ovoga članka nadležna fitosanitarna inspekcija će nadzirati i
pratiti dobavljača kako bi se osiguralo da dobavljač kontinuirano provodi te
metode, pridajući posebnu pažnju:

a)
raspoloživosti i stvarnoj uporabi metoda za provjeru svake od kritičnih točaka
spomenutih u stavku 3. podstavku a. ovoga članka;

b)
pouzdanosti tih metoda;

c)
njihovoj prikladnosti za procjenu sadržaja proizvodnje i dokumenata o isporuci;

d)
sposobnosti dobavljačevih djelatnika da izvrše kontrole.

5)
U vezi sa uzimanjem uzoraka za analizu u ovlaštenom laboratoriju nadležna
fitosanitarna inspekcija će u provođenju nadzora iz stavka 2. ovoga članka
nadzirati i pratiti dobavljača kako bi se osiguralo da:

a)
dobavljač uzima uzorke u različitim fazama procesa proizvodnje u skladu i
učestalošću koja je dogovorena sa nadležnom fitosanitarnom inspekcijom,

b)
su uzorci uzet tehnički ispravna način po statistički pouzdanoj metodi pri čemu
se mora voditi računa o vrsti analize koja će biti upotrijebljena,

c)
je osoba koja uzima uzorke osposobljena za taj posao,

d)
je analiza uzorka obavljena u laboratoriju koji je za to ovlašten.

6)
U tijeku nadzora iz stavka 1. ovoga članka nadležni fitosanitarni inspektor
zapisnički će konstatirati da li dobavljač sadnog materijala udovoljava
uvjetima propisanim stavkom 3., 4. i 5. ovoga članka.

Kvaliteta
reprodukcijskog sadnog materijala i sadnica

Članak 9.

Reprodukcijski sadni
materijal i sadnice kategorija inicijalni ili predosnovni, osnovni,
certificirani i CAC mora ispunjavati zahtjeve kvalitete koji su propisani u
Dodatku 1. koji je tiskan uz ovaj Pravilnik i njegov je sastavni dio.

Članak 10.

1)
Laboratorijskom analizom na prisutnost štetnih organizama provodi se kontrola
kvalitete reprodukcijskog sadnog materijala i sadnica u skladu sa člankom 38.
stavkom 1. Zakona.

2)
Zavod provodi nadzor nad radom ovlaštenih laboratorija kontrolom ispunjavanja
uvjeta za upis u Upisnik laboratorija za kontrolu kvalitete poljoprivrednog
reprodukcijskog sadnog materijal (u daljnjem tekstu: Upisnik laboratorija) i
kontrolom postupka laboratorijske analize.

3)
Kontrolu postupka laboratorijske analize iz stavka 2. ovoga članka Zavod
provodi usporednom analizom istog uzorka biljnog materijala u nekoliko
ovlaštenih laboratorija u zemlji, ili u laboratoriju u inozemstvu ili u
laboratoriju znanstvene ustanove ukoliko taj laboratorij ispunjava uvjete za
upis u Upisnik laboratorija.

4)
Ako Zavod u kontroli iz stavka 2. ovoga članka utvrdi da laboratorij ne
ispunjava uvjete za upis u Upisnik laboratorija i/ili su u postupku
laboratorijske analize učinjeni veći propusti predložit će Ministarstvu
poljoprivrede, šumarstva i vodnoga gospodarstva (u daljnjem tekstu: Ministarstvo)
trajno ili privremeno brisanje laboratorija iz Upisnika laboratorija.

Članak 11.

1)
Uzimanje uzoraka reprodukcijskog sadnog materijala i sadnica za laboratorijsku
analizu provode nadležni fitosanitarni inspektori, osposobljeni djelatnici
Zavoda i dobavljača.

2)
Ministarstvo će za uzimanje uzoraka sadnog materijala ovlastiti osposobljenog
djelatnika Zavoda i djelatnika dobavljača na prijedlog Zavoda za zaštitu bilja,
a ukoliko je ista prošla stručno osposobljavanje pri Zavodu za zaštitu bilja.

Nadzor

Članak 12.

1)
Zavod provodi stručni nadzor nad proizvodnjom reprodukcijskog sadnog materijala
svih kategorija i svih vrsta iz članka 3. ovoga Pravilnika kao i sadnica
kategorija inicijalni ili predosnovni, osnovni i certificirani materijal za
slijedeće voćne vrste:

–
jabuka (*Malus Mill*.), kruška (*Pyrus L*.), dunja (*Cydonia oblonga* Mill.);

–
trešnja (*Prunus avium* L.), višnja (*Prunus cerasus* L.), breskva i nektarina
(*Prunus persica* (L) Batsch), marelica (*Prunus armeniaca* L.), šljiva (*Prunus
domestica* L.), japanska šljiva (*Prunus salicina* Lindely) i bajam (*Prunus
amygdalus* Batsch);

–
maslina (*Olea europaea* L.);

–
iz roda *Citrus* L.;

–
jagoda (*Fragaria* L.).

2)
Zavod može ovlastiti dobavljača za provođenje nadzora pod stručnom kontrolom
nad kategorijom CAC prema članku 39. stavku 2. Zakona ako ima nadzornika za
obavljanje poslova nadzora pod stručnom kontrolom, a koji:

a)
je osoba u radnom odnosu kod dobavljača;

b)
je inženjer ili diplomirani inženjer agronomije/poljoprivrede odnosno
prvostupnik agronomije/poljoprivrede ili magistar agronomske/poljoprivredne
struke;

c)
nema privatni interes u svezi provođenja nadzora;

d)
ima dvogodišnje radno iskustvo u rasadničarskoj proizvodnji;

e)
je prošao provjeru znanja u Zavodu i stekao uvjerenje za obavljanje nadzora pod
stručnom kontrolom;

f)
je dao pismenu izjavu da će provoditi nadzor po istim pravilima kao što se
provodi stručni nadzor.

3)
U slučaju da dobavljač nema nadzornika za obavljanje poslova nadzora Zavod će
obaviti nadzor sadnica kategorije CAC.

4)
Po obavljenom nadzoru pod stručnom kontrolom dobavljač dostavlja Zavodu
Uvjerenje o priznavanju sadnog materijala (u daljnjem tekstu: Uvjerenje o
sadnom materijalu) najkasnije do 15. prosinca tekuće godine.

5)
Nadzor dobavljača u skladu sa člankom 41. stavak 1. podstavak 2. Zakona provodi
Zavod nasumičnom kontrolom kad se radi o kategoriji CAC kako bi se provjerilo
udovoljava li sadnim materijal uvjetima kvalitete propisanim ovim Pravilnikom.

6)
U slučaju povrede pravila o stručnom nadzoru prilikom provođenja nadzora pod stručnom
kontrolom, nadzorniku za kojeg se utvrdi da je kriv bilo namjerno ili
nenamjerno Zavod će oduzeti ovlaštenje.

7)
U slučaju povrede pravila o stručnom nadzoru iz stavka 5. ovoga članka svako
certificiranje ispitivanog reprodukcijskog sadnog materijala i sadnica će biti
poništeno uz zabranu stavljanja na tržište i povlačenja prodanog
reprodukcijskog sadnog materijala i sadnica, osim u slučaju da se dokaže da
takav reprodukcijski sadni materijal i sadnice ispunjavaju sve propisane
zahtjeve.

8)
Naknadnu kontrolu reprodukcijskog sadnog materijala i sadnica provodi Zavod.

9)
Za naknadnu kontrolu iz stavka 7. ovoga članka uzima se uzorak od određenog
broja partija reprodukcijskog sadnog materijala i sadnica. Uzorak uzima stručno
osposobljena osoba Zavoda ili nadležni fitosanitani inspektor. Uzeti uzorci se
provjeravaju u poljskim pokusima i laboratorijskim analizama. Poljski pokusi i
laboratorijske analize autentičnosti sorte (analize sorte i klona ili
molekularna analiza na razini gen markera) provodit će se pri Zavodu za
voćarstvo, a analize zdravstvenog stanja u ovlaštenom laboratoriju za analizu
sadnog materijala.

10)
Voćne vrste, sorte i opseg uzimanja uzoraka za naknadnu kontrolu iz stavka 7.
ovoga članka utvrdit će se godišnjim planom kontrole koji će donijeti Zavod uz
suglasnost Ministarstva.

Članak 13.

1)
Dobavljač podnosi prijavu za nadzor Zavodu najkasnije do 30. travnja tekuće
godine.

2)
Prijava se podnosi na Obrascu broj 4., koji se nalazi u Dodat­ku 6. koji je
tiskan uz ovaj Pravilnik i njegov je sastavni dio.

3)
Uz prijavu se prilažu:

–
Uvjerenje o sadnom materijalu ili Certifikat o sadnom materijalu uz otpremnicu
iz domaće proizvodnje;

– Certifikat o sadnom materijalu nadležnog tijela zemlje izvoznice za
reprodukcijski sadni materijal i sadnice kategorije inicijalni ili predosnovni,
osnovni i certificirani materijal, a za kategoriju CAC porijeklom iz Europske
unije fitocertifikat;

–
skica lokacije i katastarske čestice na kojoj se proizvodi reprodukcijski sadni
materijal i sadnice;

–
rješenje Ministarstva o odobravanju proizvodnje reprodukcijskog sadnog
materijala i sadnica za naručitelja iz trećih zemalja ukoliko se reprodukcijski
sadni materijal i sadnice proizvode u skladu s člankom 34. Zakona.

4)
Zavod će provesti stručni nadzor temeljem prijave dobavljača ukoliko je
dobavljač upisan u Upisnik i ukoliko ispunjava uvjete iz članka 33. stavka 2.
Zakona.

Članak 14.

1)
Stručnim nadzorom i nadzorom pod stručnom kontrolom utvrđuje se da li
reprodukcijski sadni materijal i sadnice udovoljavaju uvjetima kvalitete
propisanim u članku 9. ovoga Pravilnika.

2)
Način provođenja stručnog nadzora i nadzora pod stručnom kontrolom propisan je
u Dodatku 2. koji je tiskan uz ovaj Pravilnik i njegov je sastavni dio.

3)
Nakon obavljenog stručnog nadzora i nadzora pod stručnom kontrolom sastavlja se
Zapisnik. Obrazac Zapisnika nalazi se u Dodatku 6. koji je tiskan uz ovaj
Pravilnik i njegov je sastavni dio.

4)
Zapisnik se sastavlja posebno za svaku lokaciju na kojoj se proizvodi
reprodukcijski sadni materijal i sadnice.

5)
Stručni nadzor se obavlja u prisutnosti odgovorne osobe dobavljača koji je
prijavio reprodukcijski sadni materijal i sadnice za stručni nadzor.

6) Nakon obavljenog
stručnog nadzora i nadzora pod stručnom kontrolom Zavod podnosi Ministarstvu
Izvješće o obavljenom nadzoru nad reprodukcijskim sadnim materijalom i
sadnicama (u daljnjem tekstu: Izvješće). Obrazac Izvješća propisan je u Dodatku
6. koji je tiskan uz ovaj Pravilnik i njegov je sastavni dio.

Članak 15.

1)
Nakon obavljenih obaveznih pregleda iz članka 14. stavka 1. ovoga Pravilnika i
na temelju nalaza stručnog nadzora, Zavod izdaje Uvjerenje o sadnom materijalu
za reprodukcijski sadni materijal za kategorije inicijalni ili predosnovni,
osnovni i certificirani i CAC, a dobavljač izdaje Uvjerenje o sadnom materijalu
za sadnice kategorije CAC.

2)
Obrazac Uvjerenja propisan je u Dodatku 6. koji je tiskan uz ovaj Pravilnik i
njegov je sastavni dio.

3)
Zavod odnosno dobavljač vode evidenciju o izdanim uvjerenjima o sadnom
materijalu na Obrascu broj 8. koji se nalazi u Dodatku 6. koji je tiskan uz
ovaj Pravilnik i njegov je sastavni dio.

Članak 16.

1)
Dobavljač podnosi Zavodu Zahtjev za izdavanje certifikata o sadnom materijalu
na pakiranju i obrasca Certifikata o sadnom materijalu uz otpremnicu (u daljnjem
tekstu: Zahtjev) koji je propisan na Obrascu broj 9. u Dodatku 6. koji je
tiskan uz ovaj Pravilnik i njegov je sastavni dio.

2)
Uz Zahtjev se dostavlja Uvjerenje o sadnom materijalu.

3)
Za reprodukcijski sadni materijal i sadnice iz domaće proizvodnje Zavod izdaje
Certifikat o sadnom materijalu iz stavka 1. ovoga članka.

4)
Zavod i dobavljač vode evidenciju o izdanim certifikatima o sadnom materijalu,
odnosno o količini reprodukcijskog sadnog materijala i sadnica za koje
dobavljač podnosi Zahtjev za izdavanje certifikata. Evidencija se vodi na
Obrascu broj 10. koji se nalazi u Dodatku 6. koji je tiskan uz ovaj Pravilnik i
njegov je sastavni dio.

Pakiranje, plombiranje i
označavanje reprodukcijskog sadnog materijala i sadnica

Članak 17.

1)
Reprodukcijski sadni materijal i sadnice svih kategorija koje se stavljaju na
tržište moraju biti plombirane i označene pod stručnim nadzorom ili u okviru
nadzora pod stručnom kontrolom na način da se pakiranje ne može otvoriti bez
oštećenja plombe ili ostavljanja traga oštećenja na pakiranju ili certifikatu o
sadnom materijalu na pakiranju.

2)
Pakiranje reprodukcijskog sadnog materijala i sadnica iz stavka 1. ovoga članka
smatra se originalnim pakiranjem.

3)
Reprodukcijski sadni materijal i sadnice iz stavka 1. ovoga članka mogu se
pakirati pojedinačno ili u snopove.

4)
U jedan snop smije se pakirati samo reprodukcijski sadni materijal i sadnice
iste partije.

5)
Zavod obavlja provjeru ispravnosti plombiranja i označavanja pakiranja
reprodukcijskog sadnog materijala i sadnica kod dobavljača.

Članak 18.

1)
Reprodukcijski sadni materijal i sadnice mogu se staviti na tržište u
ujednačenim partijama, originalno pakirani, plombirani i označeni kao
inicijalni ili predosnovni, osnovni, certificirani i CAC i ako imaju Certifikat
o sadnom materijalu na pakiranju i Certifikat o sadnom materijalu uz
otpremnicu.

2)
Reprodukcijski sadni materijal i sadnice iz domaće proizvod­nje mogu se staviti
na tržište u ujednačenim partijama, originalno pakirani, plombirani i označeni
kao inicijalni ili predosnovni, osnov­ni, certificirani i CAC i ako imaju
Certifikat o sadnom materijalu na pakiranju i Certifikat o sadnom materijalu uz
otpremnicu koje je u skladu s ovim Pravilnikom izdao Zavod.

Članak 19.

1)
Prilikom stavljanja na tržište pakiranje svih kategorija reprodukcijskog sadnog
materijala i sadnica mora:

–
imati plombom pričvršćen Certifikat o sadnom materijalu na pakiranju biti od
odgovarajućeg materijala koji prethodno nije korišten;

–
imati Certifikat o sadnom materijalu na pakiranju koji sadrži podatke propisane
u članku 20. ovoga Pravilnika, na hrvatskom jeziku i/ili jednom od službenih
jezika Zajednice, bez posebnih zahtjeva u odnosu na boju certifikata za
pojedinu kategoriju sadnog materijala;

–
pratit Certifikat o sadnom materijalu uz otpremnicu, bez posebnih zahtjeva u
odnosu na boju certifikata za pojedinu kategoriju sadnog materijala, a koji
sadrži najmanje podatke sa Certifikata o sadnom materijalu na pakiranju
propisane u članku 20. ovoga Pravilnika na hrvatskom jeziku i/ili jednom od
službenih jezika Zajednice.

2)
Za pakiranje reprodukcijskog sadnog materijala i sadnica upotrebljava se
ambalaža od materijala koji su najprikladniji da zaštite reprodukcijski sadni
materijal i sadnice od oštećenja pri prijevozu, rukovanju i skladištenju.

Članak 20.

1)
Certifikat o sadnom materijalu na pakiranju i Certifikat o sadnom materijalu uz
otpremnicu moraju sadržavati slijedeće podatke:

–
oznaka »EZ kvaliteta«;

–
oznaka države članice Zajednice u kojoj je proizveden reprodukcijski sadni
materijal i sadnice;

–
oznaka nadležnog tijela za certifikaciju sadnog materijala ili njegov logotip;

–
upisnički ili registracijski broj dobavljača;

–
naziv dobavljača;

–
broj partije ili zbirni broj;

–
datum izdavanja certifikata dobavljača;

–
botaničko ime vrste;

–
ime sorte; u slučaju podloga ime podloge ili njena oznaka;

–
količina;

–
kategorija;

–
u slučaju uvoza iz trećih zemalja: država proizvodnje.

2)
U slučaju da reprodukcijski sadni materijal i sadnice prati biljna putovnica,
ako dobavljač želi, biljna putovnica može predstav­ljati Certifikat o sadnom
materijalu uz otpremnicu.

3)
U slučaju iz stavka 2. ovoga članka uz podatke na biljnoj putovnici moraju se
navesti slijedeći podaci:

–
oznaka »EZ kvaliteta«;

–
oznaka nadležnog tijela za certifikaciju sadnog materijala;

–
ime sorte; u slučaju podloga ime podloge ili njena oznaka;

–
kategorija;

–
u slučaju uvoza iz trećih zemalja: država proizvodnje.

4)
Certifikat o sadnom materijalu na pakiranju i Certifikat o sadnom materijalu uz
otpremnicu kojim je označen inicijalni ili predosnovni, osnovni i certificirani
materijal mora sadržavati podatke propisane stavkom 1. ovoga članka s izuzetkom
upisničkog ili registracijskog broja dobavljača, naziva dobavljača i datuma
izdavanja certifikata dobavljača. Certifikat mora sadržavati i naznaku:
»bezvirusni materijal ili (v.f.)« ili »na viruse testiran materijal ili
(v.t.)«.

5)
Reprodukcijski sadni materijal i sadnice sorata koje su genetski modificirane
moraju biti označeni u skladu sa posebnim propisima kojima su regulirani
genetski modificirani organizmi.

Stavljanje na tržište
reprodukcijskog sadnog materijala i sadnica

Članak 21.

1)
Reprodukcijski sadni materijal i sadnice mogu se staviti na tržište ako
udovoljavaju uvjetima propisanim člankom 45. Zakona.

2)
Reprodukcijski sadni materijal i sadnice biljnih vrsta iz članka 3. ovoga
Pravilnika ne upisuju se u Sortnu listu Republike Hrvatske.

3)
Reprodukcijski sadni materijal i sadnice biljnih vrsta iz članka 3. ovoga
Pravilnika mogu se staviti na tržište ako se na Certifikatu o sadnom materijalu
naznači sorta kojoj pripada, a kada reprodukcijski sadni materijal ne pripada
sorti kao u slučaju podloga, naznačit će se vrsta ili hibrid.

4)
Sorte koje će se naznačiti u skladu sa stavkom 3. ovoga članka moraju biti:

–
opće poznate, zaštićene u skladu s odredbama propisa o zaštiti novih biljnih
sorti ili službeno registrirane u skladu sa propisima koji uređuju registraciju
sorti ili

–
upisane u listu dobavljača, s detaljnim opisom i imenom sorte.

5)
Lista dobavljača iz stavka 4. podstavka 2. ovoga članka je popis sorti koje za
potrebe vlastite proizvodnje formira pojedini dobavljač.

6)
Lista dobavljača mora za svaku sortu sadržavati:

–
ime sorte zajedno sa opće poznatim sinonimima;

–
podatke o održavanju sorte i upotrijebljenoj tehnici umnažanja;

–
opis sorte na temelju karakteristika i njihovih oblika u skladu sa uputama
danim u Dodatku 4. koji je tiskan uz ovaj Pravilnik i njegov je sastavni dio;

–
napomenu po čemu se sorta razlikuje od drugih sorti koje su joj najsličnije.

Članak 22.

1)
Reprodukcijski sadni materijal i sadnice kategorije CAC mogu se staviti na
tržište s naznakom sorte ukoliko je ime sorte u skladu sa člankom 21. stavkom
4. ovoga Pravilnika.

2)
Reprodukcijski sadni materijal i sadnice kategorije inicijalni ili predosnovni,
osnovni i certificirani materijal mogu se staviti na tržište s naznakom sorte
pod uvjetom da je navedena sorta uključena u skupinu sorti koje su utvrđene
odredbama članka 21. stavka 4. podstavka 1. ovoga Pravilnika i ispunjava
zahtjeve propisane za tu kategoriju.

Članak 23.

1)
Trgovinom reprodukcijskog sadnog materijala i sadnica mogu se baviti pravne ili
fizičke osobe koje su registrirane za tu djelatnost.

2)
Trgovinom reprodukcijskog sadnog materijala i sadnica na veliko može se baviti
pravna ili fizička osoba koja ima zaposlenog diplomiranog inženjera
agronomije/poljoprivrede ili magistra agronomske/poljoprivredne struke.

3)
Trgovina reprodukcijskog sadnog materijala i sadnica na veliko obavlja se u
posebnim prostorijama ili u skladištima za prodaju robe na veliko.

4)
Trgovinom reprodukcijskog sadnog materijala i sadnica na malo može se baviti
pravna ili fizička osoba koja u svakoj prodavaonici ima zaposlenog djelatnika
sa završenim IV stupnjem obrazovanja poljoprivredne struke.

5)
Pravne i fizičke osobe iz stavka 1. ovoga članka ne mogu prodavati
reprodukcijski sadni materijal i sadnice izvan prodavaonice.

6)
Pravne i fizičke osobe iz stavka 1. ovoga članka dužne su reprodukcijski sadni
materijal i sadnice držati u uvjetima koji osiguravaju održavanje njegove
kakvoće.

Članak 24.

1)
Reprodukcijski sadni materijal i sadnice u prijevozu te trgovini na veliko i
malo moraju se držati u uvjetima (trap, hladnjača, skladište i sl.) koji
osiguravaju održavanje njegove kvalitete, zaštićuju ga od oštećenja i izdvajaju
od drugih roba koje na bilo koji način mogu umanjiti kvalitetu.

2)
Pravne i fizičke osobe registrirane za obavljanje djelatnosti trgovine moraju
imati odvojeni prostor u skladištu i/ili trapu i/ili hladnjači u kojemu će
reprodukcijski sadni materijal i sadnice biti vidno odvojene po vrstama,
sortama i hibridima na način da je omogućen lagan pristup i kontrola sadnog
materijala.

3)
Reprodukcijski sadni materijal i sadnice koje se u trgovini pojavljuju s golim
korjenom moraju biti utrapljene u odgovarajući supstrat na način kojim se
osigurava održavanje kvalitete.

Uvoz sadnog materijala

Članak 25.

1)
Reprodukcijski sadni materijal i sadnice koji se uvoze moraju biti originalno
pakirane, plombirane i označene Certifikatom o sadnom materijalu na pakiranju
izdanim od nadležnog tijela zemlje izvoznice i Certifikatom o sadnom materijalu
uz otpremnicu nadležnog tijela zemlje izvoznice.

2)
Za pošiljku reprodukcijskog sadnog materijala i sadnica iz uvoza smatra se da
je istovjetna reprodukcijskom sadnom materijalu i sadnicama proizvedenim prema
Zakonu i ovome Pravilniku ukoliko je Certifikat o sadnom materijalu iz stavka
1. ovoga članka izdan od nadležnog tijela zemlje izvoznice i ako u pogledu
sorte, kategorije i kvalitete reprodukcijskog sadnog materijala i sadnica
pošiljka udovoljava zahtjevima propisanim Zakonom i ovim Pravilnikom.

3)
Nadležni fitosanitarni inspektor u okviru inspekcijskog pregleda pošiljke
kontrolira da li je dobavljač propisno upisan i registriran u Upisniku, da li
je pakiranje reprodukcijskog sadnog materijala i sadnica originalno pakirano,
plombirano i označeno i da li udovoljava uvjetima iz stavka 2. ovoga članka.

4)
Uvoznik vodi evidenciju o uvezenim količinama reprodukcijskog sadnog materijala
i sadnica s podacima o:

–
vrsti,

–
sorti,

–
kategoriji,

–
zemlji proizvodnje reprodukcijskog sadnog materijala i sadnica,

–
nadležnom tijelu zemlje koje je izdalo certifikat o sadnom materijalu,

–
državi izvoznici,

–
količini reprodukcijskog sadnog materijala i sadnica.

5)
Evidencija iz stavka 5. ovoga članka vodi se na Obrascu br. 11. koji se nalazi
u Dodatku 6. koji je tiskan uz ovaj Pravilnik i njegov je sastavni dio.

6)
Izvješće o uvezenim količinama reprodukcijskog sadnog materijala i sadnica
uvoznik dostavlja Zavodu najkasnije u roku 30 dana od dana uvoza.

7)
Po pojedinom uzorku reprodukcijskog sadnog materijala i sadnica koji se uvozi
temeljem rješenja iz članka 49. stavka 2. Zakona, bilo da se radi o vrsti,
sorti ili hibridu može se uvesti do 100 biljaka pojedine sorte ili hibrida.

PRIJELAZNE I ZAVRŠNE
ODREDBE

Članak 26.

Danom
stupanja na snagu ovoga Pravilnika prestaju važiti odred­be Pravilnika o
stručnom nadzoru nad proizvodnjom poljoprivrednog sadnog materijala (»Narodne
novine« broj 51/99, 128/00, 60/01 i 53/04) i Pravilnika o temeljnim zahtjevima
o kakvoći poljoprivrednog sadnog materijala, načinu pakiranja, plombiranja,
deklariranja i uvjetima držanja sadnog materijala (»Narodne novine« broj 56/99,
140/99, 128/00, 2/05) u dijelu koji se odnosi na sadni materijal voćnih vrsta.

Članak 27.

1)
Reprodukcijski sadni materijal i sadnice koje su do stupanja na snagu ovoga
Pravilnika bile proizvedene, pakirane i označene prema propisima iz članka 26.
ovoga Pravilnika smiju se staviti na tržište do 30. lipnja 2008. godine.

2)
Odredbe članka 20. stavka 2. i 3. ovoga Pravilnika stupit će na snagu nakon
stupanja Republike Hrvatske u Europsku uniju.

Članak 28.

Ovaj
Pravilnik objavljuje se u »Narodnim novinama«, a stupa na snagu 1. siječnja
2008.

Klasa:
011-02/06-01/64

Urbroj:
525-2-06-1

Zagreb,
10. listopada 2006.

Ministar

**Petar Čobanković, v.
r.**

DODATAK 1.

ZAHTJEVI KOJE MORAJU
ISPUNJAVATI REPRODUKCIJSKI SADNI MATERIJAL I SADNICE NAMIJENJENI ZA PROIZVODNJU
VOĆA

Ovim
Dodatkom propisani su zahtjevi koje u pogledu kvalitete mora ispunjavati:

–
reprodukcijski sadni materijal i sadnice rodova, vrsta kao i njihovih hibrida
iz članka 3. stavka 1. ovoga Pravilnika;

–
podloge i ostali dijelovi bilja drugih rodova, vrsta i njihovih hibrida ako je
ili će na njih biti cijepljen reprodukcijski sadni materijal iz članka 3.
stavka 1. ovoga Pravilnika.

1.
Zahtjevi u pogledu zdravstvenog stanja

1)
Sve kategorije reprodukcijskog sadnog materijala i sadnice moraju ispunjavati
zahtjeve u pogledu zdravstvenog stanja u skladu s propisima kojima je
regulirano biljno zdravstvo.

2)
Uvažavajući zahtjeve točke 1. reprodukcijski sadni materijal i sadnice
kategorije CAC moraju, najmanje na temelju vizualnog pregleda, biti bez štetnih
organizama koji utječu na njihovu kvalitetu i bez znakova ili simptoma
prisutnosti štetnih organizama koji smanjuju njihovu upotrebljivost, a koji su
za određeni rod ili vrstu navedeni u Dodatku 3. koji je tiskan uz ovaj
Pravilnik i njegov je sastavni dio.

3)
Reprodukcijski sadni materijal i sadnice kategorije inicijalni ili predosnovni,
osnovni i certificirani materijal moraju ispunjavati uvjete propisane za
pojedinu kategoriju i vrstu u skladu sa certifikacijskom shemom Europske i
mediteranske organizacija za zaštitu bilja (European and Mediterranean Plant
Protection Organization, EPPO; u daljnjem tekstu: EPPO certifikacijske sheme).
EPPO certifikacijske sheme su dostupne na web stranici Zavoda
(http://www.zsr.hr), Zavoda za zaštitu bilja (http://www.zzb.hr) i organizacije
EPPO (http://www.eppo.org).

4)
Reprodukcijski sadni materijal i sadnice koji tijekom rasta pokažu vidljive
znakove ili simptome štetnih organizama iz prethodne točke moraju se odmah po
njihovoj pojavi suzbiti odgovarajućim metodama ili mehanički odstraniti i
uništi, ako suzbijanje zbog prirode štetnih organizama nije učinkovito.

5)
Reprodukcijski sadni materijal i sadnice vrsta iz roda Citrus L. pored zahtjeva
iz točke 1., 3. i 4. moraju ispunjavati i sljedeće zahtjeve:

a)
mora biti proizveden iz inicijalnog ili predosnovnog materijala:

–
koji je pregledan i za koji je utvrđeno da nije zaražen virusima, virusu
sličnim organizmima i bolestima navedenim za rod Citrus L. u prilogu Dodatka 3.
koji je tiskan uz ovaj Pravilnik i njegov je sastavni dio;

–
koji je pojedinačno testiran odgovarajućim metodama za otkrivanje tih virusa,
virusnih organizama ili bolesti i utvrđeno je da oni nisu prisutni u tom
materijalu;

b)
mora biti pregledan i mora biti utvrđeno da u njemu nisu prisutni ti virusi,
virusni organizmi ili bolesti od početka zadnjeg ciklusa vegetacije; i

c)
u slučaju cijepljenja, mora biti cijepljen na podloge koje su otporne na
viroide.

6)
U slučaju pomanjkanja reprodukcijskog sadnog materijala i sadnica kategorije iz
točke 4. do ulaska Republike Hrvatske u Europsku uniju za proizvodnju sadnog
materijala iz roda Citrus L. može se koristiti i stavljati na tržište
reprodukcijski sadni materijal i sadnice kategorije CAC.

2.
Zahtjevi u pogledu podrijetla i autentičnosti sorte i podloge

1)
Reprodukcijski sadni materijal i sadnice kategorije CAC moraju imati
odgovarajuću autentičnost i čistoću karakterističnu za pojedini rod, vrstu i
sortu.

2)
U slučaju sorata upisanih na Listu dobavljača iz članka 21. stavka 4. podstavka
2. ovoga Pravilnika autentičnost i čistoća sorte utvrđuju se na temelju
podrobnog opisa sorte koji je sastavni dio Liste dobavljača.

3)
U slučaju opće poznatih sorata iz članka 21. stavak 4. podstavak 1. ovoga
Pravilnika dobavljač mora koristiti službeni naziv sorte.

4)
U slučaju sorata za koje je podnesen zahtjev za zaštitu sorte ili zahtjev za
službenu registraciju sorte kao ime sorte koristit će se oplemenjivačeva
preporuka ili predloženo ime do trenutak dok se sorta službeno ne zaštiti ili
registrira.

5)
Reprodukcijski sadni materijal koji se koristi u rasadničarskoj proizvodnji
mora potjecati od odabranih matičnih biljaka, za koje evidenciju vodi Zavod.

3.
Zahtjevi za reprodukcijski sadni materijal i sadnice u pogledu vegetativne
razvijenosti

1)
Reprodukcijski sadni materijal i sadnice kategorije CAC moraju biti
zadovoljavajuće vegetativne razvijenosti bez znakova oštećenja koji bi mogli
utjecati na njihovu kvalitetu odnosno koji bi umanjili njihovu upotrebljivost.

2)
Do stupanja Republike Hrvatske u Europsku uniju za sve kategorije sadnica
primjenjivati će se zahtjevi u pogledu vegetativne razvijenosti sukladno točki
3..

3)
Zahtjevi u pogledu vegetativne razvijenosti za biljke slijedećih vrsta:

1.
*Malus* Miller, jabuka,

2.
*Cydonia* Mill., dunja,

3.
*Pyrus communis* L., kruška,

4.
*Prunus domestica* L., šljiva,

5.
*Prunus avium* L., trešnja,

6.
*Prunus cerasus* L., višnja,

7.
*Corylus avellana* L., lijeska

A.
Jednogodišnje sadnice moraju imati:

1.
tri dobro razvijena korijena, minimalne duljine od 25 cm,

2.
minimalnu visinu sadnica od 1 m,

3.
minimalni promjer od 10 mm,

4.
cijepljeni dio mora prekrivati minimalno 40% od ukupne površine podloge.

Za
sadnice lijeske minimalnu visinu od 40 cm.

Za
sadnice kruške cijepljene na podlozi dunje minimalnu visinu od 70 cm.

B.
Dvogodišnje sadnice moraju imati:

1.
tri do četiri dobro raspoređene primarne grane,

2.
glatko i ravno deblo,

3.
dobro razvijen korjenov sistem,

4.
cijepljeni dio mora prekrivati minimalno 80% od ukupne površine podloge,

5.
minimalni promjer od 12 mm,

6.
bez mehaničkih oštećenja.

Zahtjevi
u pogledu vegetativne razvijenosti za sjemenjake Rubus spp. (kupina,malina i
njihovi hibridi)

A.
Sjemenjaci moraju imati:

1.
dobar korjenov sistem s korjenjem maksimalne sposobnosti apsorpcije vode,

2.
minimalno tri postrana izbojka s uspravnim centralnim izbojkom.

Zahtjevi
u pogledu vegetativne razvijenosti za sadnice Rubus spp

A.
Izdanci kupine moraju imati:

1.
minimalnu visinu od 15 cm,

2.
minimalno tri pupa,

3.
korjenov sistem s korjenjem minimalne duljine 5 cm.

B.
Sadnice maline moraju imati:

1.
minimalnu visinu od 80 cm,

2.
minimalno tri pupa,

3.
dobar korjenov sistem s korjenjem minimalne duljine 5 cm.

Zahtjevi
u pogledu vegetativne razvijenosti za sadnice jagode

A.
Sadnice jagode moraju imati:

1.
minimalno tri lista,

2.
dobar korjenov sistem s korjenjem minimalne duljine 5 cm.

DODATAK 2.

STRUČNI NADZOR I NADZOR
POD STRUČNOM KONTROLOM REPRODUKCIJSKOG SADNOG MATERIJALA I SADNICA

OPĆE ODREDBE

1)
Reprodukcijski sadni materijal koji se stručno nadzire mora ispunjavati
slijedeće uvjete:

–
potječe od reprodukcijskog sadnog materijala, koji je proizveden u skladu s
postupcima i metodama za proizvodnju kvalitetnog reprodukcijskog sadnog
materijala, propisanim ovim Pravilnikom te je u skladu s ovim Pravilnikom
službeno potvrđen kao inicijalni ili predosnovni, osnovni, certificirani i CAC,

–
u slučaju plemki viših kategorije pripada sorti iz članka 21. stavka 4.
podstavka 1. ovoga Pravilnika, a u slučaju CAC kategorije pripada sorti iz
članka 21. stavka 4. ovoga Pravilnika.

2)
Zavod provodi stručni nadzor sadnica ako iste potječu od reprodukcijskog sadnog
materijala kategorije certificirani materijal i pripadaju sorti iz članka 21.
stavka 4. podstavka 1. ovoga Pravilnika.

3)
Postupci i metode za proizvodnju kvalitetnog reprodukcijskog sadnog materijala
i sadnica iz točke 1. i 2. ovoga Poglavlja provodi se u skladu sa EPPO
certifikaacijskom shemom i njom su definirani uvjeti i zahtjevi koji moraju
biti ispunjeni za stručni nadzor za slijedeće vrste:

–
jabuka (*Malus* Mill.), kruška (*Pyrus* L.) i dunja (*Cydonia* *oblonga* Mill.);

–
voćne vrste iz roda Prunus L.: trešnja (Prunus avium L), višnja (Prunus cerasus
L.), breskva i nektarina (*Prunus* *persica* (L.) Batsch), šljiva (*Prunus domestica*
L.), japanska šljiva (*Prunus salicina* Lindl.), marelica (*Prunus armeniaca*L.) i
badem (*Prunus amygdalus* Batsch).

–
limeta (*Citrus aurantifolia* L.), limun (*Citrus limon* L.), grejpfrut (*Citrus x
paradisi*), mandarina (*Citrus reticulata* L.), naranča (*Citrus sinensis* L.)

–
maslina *Olea europaea* L.

–
jagoda *Fragaria* L.

POSTUPCI I METODE ZA
PROIZVODNJU ZDRAVOG REPRODUKCIJSKOG SADNOG MATERIJALA I SADNICA

Poglavlje 1.

ODABIR BILJAKA ZA
INICIJALNE ILI PREDOSNOVNE MATIČNE BILJKE

1)
U slučaju sorte u proizvodnom, kolekcijskom ili pokusnom sortnom nasadu odabiru
se biljke koje imaju za sortu karakteristične pomološke i druge osobine,
značajne za proizvodnju.

2)
U slučaju vegetativno razmnoženih podloga u matičnjaku podloga ili u pokusnom
sortnom nasadu odabiru se vizualno zdrave i razvijene biljke s poznatim
osobinama.

3)
U slučaju podloga iz sjemena (sjemenjak) biljke za proizvod­nju sjemena izaberu
se ukoliko je moguće u području gdje se ne pojavljuju viroidi karakteristični
za voćne vrste. Biljke uzgojene iz sjemena moraju biti što više ujednačene i
razvijene, poput vegetativ­no razmnoženih podloga.

4)
Biljke iz točke 1., 2. i 3. moraju biti vizualno zdrave, bez simp­toma štetnih
organizama. Ne smiju biti prisutni štetni organizmi koji su za određenu voćnu
vrstu navedeni u EPPO certifikacijskim shemama.

5)
Reprodukcijski sadni materijal proizveden od odabranih biljaka sadi se u lonce
sa steriliziranim supstratom. U slučaju sorte reprodukcijski sadni materijal
cijepi se na podloge koje moraju biti službeno potvrđene kao inicijalni ili
predosnovni materijal. Na taj način proizvedene biljke su biljke kandidati za
inicijalne ili predosnovne matične biljke (u daljnjem tekstu: biljke kandidati)
koje se posebno označe.

Poglavlje 2.

PROIZVODNJA INICIJALNIH
ILI PREDOSNOVNIH MATIČNIH BILJAKA

1)
Biljke kandidati testiraju se na viruse i virusu slične organizme navedene u
EPPO certifikacijskoj shemi. Na biljkama kandidatima se prije testiranja
provode postupci odstranjivanja (eliminacije) štetnih organizama (npr. termo
terapija) odnosno postupci ozdravljenja.

2)
Za vrijeme testiranja biljke kandidati drže se u izoliranom rasadniku, u
uvjetima u kojima nije moguća zaraza preko korijena, polenom ili vektorima iz
zraka ili tla (rasadnik mora imati zaštitu protiv insekata). Testiranja na
viruse i virusu slične organizme iz prethodne točke izvode se u skladu s
metodama propisanim u EPPO certifikacijskoj shemi. Testiranja obavlja ovlašteni
laboratorij.

3)
Tijekom testiranja kod biljaka kandidata izvode se redoviti vizualni pregledi
na karantenski štetne organizme te na štetne organizme koji su za određeni rod
ili vrstu navedeni u Dodatku 3. koji je tiskan uz ovaj Pravilnik i njegov je
sastavni dio (u daljnjem tekstu: gospodarski štetni organizmi).

4)
Biljke kandidati za koje se testiranjem utvrdi da su bez virusa i virusu
sličnih štetnih organizama navedenih u EPPO certifikacijskoj shemi i koje su
ujedno bez drugih štetnih organizama navedenih u EPPO certifikacijskoj shemi
uključuju se u kolekciju inicijalnih ili predosnovnih matičnih biljaka.

Poglavlje 3.

ODRŽAVANJE INICIJALNIH
ILI PREDOSNOVNIH MATIČNIH BILJAKA

1)
Inicijalne ili predosnovne matične biljke, osim biljaka za proizvodnju sjemena
za uzgoj podloga iz sjemena, održavaju se u rasadniku u steriliziranom
supstratu u posudama izolirano od tla i u uvjetima u kojima nije moguća zaraza
preko korijena, polenom, vektorima iz zraka ili tla. Od svake sorte održava se
ograničen broj inicijalnih ili predosnovnih matičnih biljaka. Svaka inicijalna
ili predosnovna matična biljka mora biti označena kako bi se osigurala
sljedivost.

2)
Rasadnik u kojemu se održavaju inicijalne ili predosnovne matične biljke mora
imati zaštitu koja onemogućava pristup insektima, prijenosnicima virusa i
virusu sličnih štetnih organizama. Nadalje, mora biti opremljen predprostorom s
dvostrukim ulazom te zaštićen od površinskih i oborinskih voda.

3)
Svaka inicijalna ili predosnovna matična biljka mora biti provjerena u pogledu
sortne čistoće na način da se od svake inicijalne ili predosnovne matične
biljke vegetativno razmnoži najmanje tri biljke koje se promatraju u tijeku
vegetacije u referentnom kolekcijskom nasadu odvojenom od lokacije gdje se
održavaju inicijalne ili predosnovne matične biljke.

4)
Inicijalne ili predosnovne matične biljke potrebno je neprestano vizualno
pregledavati na prisutnost karantenski štetnih organizama i štetnih organizama
propisanih u EPPO certifikacijskoj shemi te drugih gospodarski važnih štetnih
organizama kao i na moguće mutacije. Matične biljke se redovito uzorkuje i
ponovno testira na propisane viruse i virusu slične štetne organizme u skladu s
EPPO certifikacijskom shemom.

5)
Ako se pri vizualnom pregledu odnosno analizom uzetih uzoraka ustanovi, da
inicijalna ili predosnovna matična biljka pokazuje simptome zaraze ili je
zaražena s karantenski štetnim organizmima ili virusima i virusu sličnim
štetnim organizmima propisanim u EPPO certifikacijskoj shemi potrebno ju je
odmah odstraniti iz rasadnika u kojemu se uzgajaju inicijalne ili predosnovne
matične biljke. U slučaju zaraze ili sumnje na zarazu karantenski štetnim
organizmima takvu inicijalnu ili predosnovnu matičnu biljku potrebno je
izolirati i o tome odmah obavijestiti nadležnog fitosanitarnog inspektora.

6)
Dio reprodukcijskog sadnog materijala svake inicijalne ili predosnovne matične
biljke može se čuvati u laboratoriju u »in vitro« uvjetima kao rezervni
inicijalni ili predosnovni materijal. Nakon napuštanja »in vitro« uvjeta
potrebno je taj materijal provjeriti u pogledu sortne čistoće.

Poglavlje 4.

PROIZVODNJA I ODRŽAVANJE
OSNOVNIH MATIČNIH BILJAKA

1)
Za uzgoj osnovnih matičnih biljaka upotrebljava se službeno potvrđeni materijal
proizveden od inicijalnih ili predosnovnih matičnih biljaka. Ukoliko se za
uzgoj upotrijebi službeno potvrđeni materijal proizveden od osnovnih matičnih
biljaka, tako uzgojene osnovne matične biljke obavezno se označe i generacijom
umnažanja kao osnovne matične biljke II. generacije.

2)
Ukoliko se osnovne matične biljke proizvode cijepljenjem, reprodukcijski sadni
materijal mora biti cijepljen na službeno potvrđene podloge, koje su najmanje
kategorije osnovni materijal. U slučaju biljaka iz roda Prunus L. za uzgoj
osnovnih matičnih biljaka kao podloga može se koristiti sjemenjak proizveden iz
službeno potvrđenog certificiranog sjemena, a koji je uzgojen najmanje u
uvjetima u kakvima se održavaju osnovne matične biljke i udaljen najmanje 300 m
od ostalih biljaka iz roda Prunus L..

3)
Osnovne matične biljke sade se na zemljištu na kojemu najmanje 4 godine nisu
uzgajane sadnice. Kod vrsta iz roda *Prunus* L. i *Olea europaea* L. službenim
testiranjem mora biti utvrđeno da tlo na kojem će se posaditi osnovne matične
biljke nije zaraženo nematodama i prenosiocima virusnih bolesti iz roda
*Longidorus* i *Xiphinema*.

4)
Nasad osnovnih matičnih biljaka mora biti homogeno zasađen, mora ga okruživati
najmanje 3 m čistog pojasa, bez biljnog pokrova, a ako je 3-metarski pojas
zatravljen, mora biti redovito košen. Nasad osnovnih matičnih biljaka mora se
održavati tako da je moguće provjeriti zdravstveno stanje bilja i autentičnost
sorte.

5)
U matičnom nasadu mogu se posaditi osnovne matične biljke i osnovne matične
biljke II. generacije pod uvjetom da su posađene u odvojenom dijelu nasada koji
mora biti odvojen pojasom čija širina je najmanje dvostruka međuredna
udaljenost sađenja. U suprotnom slučaju takav se matični nasad vodi kao nasad
osnovnih matičnih biljaka II. generacije. Svaka osnovna matična biljka mora
biti u nasadu označena.

6)
Bez obzira na točku 5. u osnovnom matičnom nasadu za proizvodnju podloga ili
sjemena, voćne vrste i sorte odnosno tipovi podloga moraju biti posađeni u
odvojenim redovima koji moraju biti označeni. Ako je u pojedinom redu posađeno
više različnih voćnih vrsta ili sorti odnosno tipova podloga razmak među njima
mora biti najmanje 2 m.

7)
U nasadu osnovnih matičnih biljaka moraju se provoditi mjere koji sprječavaju
pojavu odnosno širenje štetnih organizama. Sve osnovne matične biljke moraju se
neprestano vizualno pregledavati na prisutnost karantenski štetnih organizama
te virusa i virusu sličnih štetnih organizama navedenih u EPPO certifikacijskoj
shemi, kao i ostalih gospodarski važnih štetnih organizama. Pored vizualnih
pregleda svake godine uzimaju se uzorci biljaka za ponovno testiranje na
prisutnost virusa i virusu sličnih organizama navedenih u Dodatku 3. koji je
tiskani uz ovaj Pravilnik i njegov je sastavni dio:

–
u osnovnom matičnom nasadu namijenjenom za proizvodnju plemki od najviše 10%
matičnih biljaka,

–
u osnovnom matičnom nasadu namijenjenom za proizvodnju podloga i sjemena
reprezentativni uzorak od najviše 5% posađenih matičnih podloga.

8)
Uzorkovanje i testiranje tla i osnovnih matičnih biljaka u skladu s ovim
poglavljem mora biti izvedeno u postupku stručnog nadzora.

9)
U osnovnom matičnom nasadu svake godine radi se kontrola fenotipskih osobina
sorte zbog mogućih mutacija. U osnovnom matičnom nasadu za proizvodnju plemki
kontrola pomoloških osobina za provjeru sortne čistoće obavlja se najmanje
jedanput što je ranije moguće u životnoj dobi biljke. Kod jabuke (Malus Mill.)
i kruške (Pyrus L.) kod kojih se biljke u matičnom nasadu u pravilu održavaju
tako da se spriječi cvatnja, pomološka kontrola može se obaviti u osnovnom
matičnom nasadu na način da se u jednoj godini dozvoli cvatnja i oplodnja ili
se od svakog porijekla (partije) osnovnih matičnih biljaka vegetativno razmnoži
najmanje tri biljke, posadi u kolekcijski nasad, odvojeno od lokacije na kojoj
je matični nasad i na njima provede pomološka kontrola. U slučaju genetski
nestabilnih sorti pomološka kontrola obavlja se svake godine.

10)
Ukoliko se vizualnim pregledima odnosno na osnovi rezultata testiranja uzetih
uzoraka utvrdi da osnovna matična biljka nije sortno čista odnosno da pokazuje
simptome zaraze ili je zaražena karantenski štetnim organizmima, virusima ili
virusu sličnim štetnim organizmima navedenim u EPPO certifikacijskoj shemi
potrebno ju je odmah odstraniti iz nasada gdje se uzgajaju osnovne matične
biljke. U slučaju zaraze ili sumnje na zarazu karantenski štetnim organizmima
potrebno je o tome odmah obavijestiti nadležnog fitosanitarnog inspektora.

11)
Ako su matične biljke odstranjene zbog zdravstvenih razloga na prazna mjesta
dvije vegetacijske sezone zabranjeno je saditi nove matične biljke.

Poglavlje 5.

PROIZVODNJA
CERTIFICIRANIH SADNICA

1)
Certificirane sadnice proizvode se u rasadniku iz reprodukcijskog sadnog
materijala proizvedenog od osnovnih matičnih biljaka. Ako se proizvode
certificirane sadnice koje se cijepe reprodukcijski sadni materijal se cijepi
na službeno potvrđene vegetativno razmnožene podloge koje su najmanje jednake
kategorije ili na podloge koje su bile proizvedene iz službeno potvrđenog
certificiranoga sjemena iz Poglavlja 6..

2)
Tlo na kojem će biti rasadnik kao i pripadajući zaštitni pojas moraju
ispunjavati uvjete i zahtjeve u skladu s propisima koji uređuju zdravstvenu
zaštitu biljaka. Kod vrsta iz roda Prunus L. i Olea europaea L. uzorci tla za
testiranje na prisutnost nematoda, prijenosnika virusnih bolesti, iz roda Longidorus
i Xiphinema moraju se uzeti službeno i testiranjem mora biti potvrđeno da tlo
nije zaraženo tim nematodama. Uzorkovanje i testiranje tla mora biti izvedeno u
postupku stručnog nadzora.

3)
Tlo na kojemu se proizvode certificirane biljke mora biti odvojeno od zemljišta
na kojemu se proizvode biljke kategorije CAC najmanje 2 m čistog pojasa bez
biljnog pokrova. U slučaju da je dvometarski pojas zatravljen mora biti
redovito košen.

4)
U rasadniku biljke moraju biti homogeno posađene. Voćne vrste ili sorte moraju
biti posađene u odvojenim redovima. Ukoliko je u zasebnom redu posađeno više
različnih voćnih vrsta ili sorata, svaki početak nove voćne vrste ili sorte
mora biti označen.

5)
Sadnice se u rasadniku u tijeku rasta i po vađenju iz tla vizualno pregledaju
na prisutnost karantenski štetnih organizama, virusa i virusu sličnih štetnih
organizama navedenih u EPPO certifikacijskoj shemi i ostalih gospodarski
značajnih štetnih organizama. Biljke koje pokazuju simptome zaraze ili su
zaražene karantenski štetnim organizmima odnosno virusom ili virusu sličnim
organizmima iz EPPO certifikacijske sheme potrebno je odmah odstraniti iz
rasadnika. Nakon vađenja iz tla potrebno je odstraniti i biljke koji pokazuju
simptome zaraze s Agrobacterium tumefaciens. U slučaju zaraze ili sumnje na
zarazu karantenski štetnim organizmima potrebno je o tome odmah obavijestiti
nadležnog fitosanitarnog inspektora.

6)
U tijeku rasta u rasadniku sadnice se vizualno pregledaju i u pogledu sortne
čistoće na osnovi fenotipskih osobina. Sortno netipične sadnice se odstrane.

Poglavlje 6.

PROIZVODNJA
CERTIFICIRANOG SJEMENA

Osnovne
matične biljke za proizvodnju certificiranog sjemena moraju se u tijeku rasta
pregledavati u skladu sa mjerama opisanim u Poglavlju 4. ovoga Dodatka.
Testiranjem mora biti utvrđeno da nisu zaražene virusima koji se prenose
sjemenom.

CERTIFIKACIJA ILI
POTVRĐIVANJE REPRODUKCIJSKOG SADNOG MATERIJALA I SADNICA

Poglavlje 7.

CERTIFIKACIJA ILI
POTVRĐIVANJE INICIJALNIH ILI PREDOSNOVNIH MATIČNIH BILJAKA

1)
Dobavljač koji namjerava proizvoditi reprodukcijski sadni materijal od
inicijalne ili predosnovne matične biljke mora, najkasnije do 30. travnja u
godini proizvodnje reprodukcijskog sadnog materijala, podnijeti Zavodu prijavu
za stručni nadzor. U prijavi je potrebno navesti i slijedeće podatke o broju
inicijalnih ili predosnovnih matičnih biljka po vrstama i sortama za svako
pojedino porijeklo, a u slučaju cijepljenih matičnih biljaka i podatke o
upotrijebljenim podlogama za cijepljenje.

2)
Temeljem prijave Zavod obavlja:

–
pregled evidencije i dokaza koje posjeduje dobavljač o postup­cima i metodama,
korištenim pri proizvodnji inicijalnih ili predosnovnih matičnih biljaka. Iz
njih mora biti vidljivo da su inicijalne ili predosnovne matične biljke
proizvedene u skladu sa zahtjevima propisanim u Poglavlju 1. i 2. ovoga
Dodatka, da su pri tome obavljena propisana testiranja i da je bila provjerena
sortna čistoća inicijalnih ili predosnovnih matičnih biljaka u skladu sa
zahtjevima propisanim u Poglavlju 3. ovoga Dodatka;

–
pregled evidencije o vizualnim pregledima inicijalnih ili predosnovnih matičnih
biljaka i o mjerama za sprečavanje pojave i širenja štetnih organizama u
objektima, u kojima se inicijalne ili predosnovne matične biljke održavaju,
koje dobavljač izvodi u skladu s zahtjevima propisanim u Poglavlju 3. ovoga
Dodatka;

–
vizualni pregled zdravstvenog stanja inicijalnih ili predosnov­nih matičnih
biljaka na prisutnost štetnih organizama iz točke 3. Poglavlja 2. ovoga
Dodatka. Pri tome se provjerava i da li se matične biljke održavaju u uvjetima
iz točke 1. i 2. Poglavlja 3. ovoga Dodatka;

–
u slučaju sumnje na prisutnost karantenski štetnih organizama i virusa ili
virusu sličnih štetnih organizama navedenih u EPPO certifikacijskoj shemi,
uzimaju se uzorci i dostavljaju na testiranje ovlaštenom laboratoriju. O
otkrivanju ili o sumnji na prisutnost karantenski štetnih organizama nužno je
obavijestiti nadležnog fitosanitarnog inspektora.

3)
Zavod potvrđuje inicijalne ili predosnovne matične biljke ako na temelju
pregleda ili testiranja iz prošle točke utvrdi da su proizvedene u skladu s
Poglavljem 1. i 2. ovoga Dodatka, odnosno da su bez karantenski štetnih
organizama i virusa ili virusu sličnih organizama navedenih u EPPO
certifikacijskoj shemi, da su sortno čiste i da se održavaju u objektu koji
ispunjava uvjete iz točke 1. i 2. Poglavlja 3. ovoga Dodatka. Zavod izdaje
Uvjerenje o sadnom materijalu za proizvodnju reprodukcijskog materijala od tih
matičnih biljaka za najviše jednu godinu.

4)
Ukoliko dobavljač želi i nadalje proizvoditi reprodukcijski sadni materijal od
potvrđenih inicijalnih ili predosnovnih matičnih biljaka iz prošlog stavka mora
svake godine, najkasnije do 30. trav­nja, podnijeti Zavodu godišnju prijavu
proizvodnje reprodukcijskog sadnog materijala. Temeljem prijave Zavod obavlja
stručni nadzor u skladu s točkom 2. Poglavlja 7. kao i uzorkovanje i testiranje
na prisutnost virusa i virusu sličnih organizama u skladu s EPPO
certifikacijskom shemom kako bi provjerio da li su još uvijek ispunjeni uvjeti
za potvrđivanje inicijalnih ili predosnovnih matičnih biljaka. Ukoliko uvjeti
za izdavanje Uvjerenja o sadnom materijalu inicijalnih ili predosnovnih
matičnih biljaka nisu više ispunjeni Zavod će zabraniti proizvodnju
reprodukcijskog sadnog materijala od tih matičnih biljaka odnosno neće izdati
Uvjerenje o sadnom materijalu za te inicijalne ili predosnovne matične biljke.

Poglavlje 8.

CERTIFIKACIJA ILI
POTVRĐIVANJE NASADA OSNOVNIH MATIČNIH BILJAKA

1)
Dobavljač, koji namjerava u nasadu iz prošle točke proizvoditi službeno
potvrđen reprodukcijski sadni materijal, mora od sadnje matičnog nasada
nadalje, svake godine najkasnije do 30. trav­nja, Zavodu podnijeti prijavu za
stručni nadzor osnovnog matičnog nasada odnosno godišnju prijavu proizvodnje. U
prijavi dobavljač navodi i sljedeće podatke:

–
vrsta objekta (matični nasad za proizvodnju plemki, podloga, certificiranog
sjemena);

–
porijeklo reprodukcijskog sadnog materijala, upotrijebljenog za zasnivanje
matičnog nasada (vrsta, sorta, odnosno podloga, kategorija, dobavljač odnosno
država porijekla) te o broju biljaka svakog pojedinog porijekla.

2)
Na temelju prijave iz prethodne točke Zavod obavlja:

–
u prvoj godini po sadnji na temelju dokaza o upotrijebljenom reprodukcijskom
sadnom materijalu provjeru, da li uporabljeni reprodukcijski sadni materijal
ispunjava zahtjeve iz točke 1. odnosno 2. Poglavlja 4. ovoga Dodatka;

–
u prvoj godini po sadnji provjeru, da li tlo, na kojem je nasad osnovnih
matičnih biljaka, ispunjava uvjete i zahtjeve iz točke 3. Poglavlja 4. ovoga
Dodatka; u slučaju biljaka iz roda *Prunus* L. i *Olea europaea* L. provjeru i
analitičko izvješće ovlaštenog laboratorija, iz kojega mora biti razvidno, da u
uzorcima tla, koji su bili službeno uzeti na zemljištu, gdje je osnovni matični
nasad, nisu utvrđene nematode, prenosioci virusa i virusu sličnih štetnih
organizama iz roda *Longidorus* i *Xiphinema*;

–
provjeru evidencija, koje vodi dobavljač i iz kojih mora biti razvidno, da
dobavljač uredno obavlja propisane vizualne preglede i izvodi mjere za
sprječavanje pojave i širenja štetnih organizama u nasadu, u kojem se održavaju
osnovne matične biljke. U nasadu osnovnih matičnih biljaka utvrđuje i moguća
prazna mjesta odnosno novozasađene biljke kao i razloge za to;

–
provjeru, da li se matične biljke održavaju u uvjetima iz točke 4., 5. i 6.
Poglavlja 4. ovoga Dodatka;

–
provjeru sortne čistoće osnovnih matičnih biljaka u skladu sa točkom 9.
Poglavlja 4. ovoga Dodatka;

–
napravi svake godine najmanje dva vizualna pregleda zdravstvenog stanja
osnovnih matičnih biljaka na prisutnost štetnih organizama kao i propisana
uzorkovanja za ponovno testiranje u skladu sa točkom 7. Poglavlja 4. ovoga
Dodatka;

–
u slučaju sumnje na prisutnost karantenski štetnih organizama ili virusa ili
virusu sličnih štetnih organizama, navedenih u EPPO certifikacijskoj shemi,
uzme uzorke za testiranje u ovlaštenom laboratoriju. O otkrivanju ili sumnji na
prisutnost karantenski štetnih organizama bez odgode se mora obavijestiti
nadležnog fitosanitarnog inspektora.

4)
Nakon obavljenog pregleda Zavod službeno potvrđuje nasad osnovnih matičnih
biljaka i ujedno odobri proizvodnju reprodukcijskog sadnog materijala od
osnovnih matičnih biljaka iz tog nasada u slijedećoj vegetacijskoj sezoni
odnosno za najviše jednu godinu, ukoliko na temelju pregleda i testiranja iz
prošle točke utvrdi, da su osnovne matične biljke:

–
proizvedene u skladu sa točkom 1. odnosno 2. Poglavlja 4. ovoga Dodatka;

–posađene
na zemljištu, koje ispunjava uvjete i zahtjeve za matične nasade, propisane
propisima, koji uređuju zdravstvenu zaštitu bilja i održavaju se u uvjetima iz
točke 3., 4., 5. i 6. Poglavlja 4. ovoga Dodatka;

–
sortno čiste odnosno da su iz nasada odstranjene sortno netipične matične
biljke u skladu s točkom 9. Poglavlja 4. ovoga Dodatka;

–
bez karantenski štetnih organizama i virusa ili virusu sličnih organizama,
navedenih u EPPO certifikacijskoj shemi, da su u slučaju drugih gospodarski
važnih štetnih organizama uspješno izvedene mjere za suzbijanje i da su bile iz
nasada odstranjene matične biljke, za koje je utvrđeno, da ih je potrebno
odstraniti iz nasada radi zdravstvenih razloga u skladu s točkom 10. Poglavlja
4. ovoga Dodatka.

5)
Službeno odabrane osnovne matične biljke iz prošle točke upotrebljavaju se za
proizvodnju stručno nadziranog reprodukcijskog sadnog materijala najviše:

–
20 godina od godine službenog odabira kod jabuke (*Malus* Mill.), kruške (*Pyrus*
L.) i dunje (*Cydonia oblonga* Mill.),

–
15 godina od godine službenog odabira kod voćnih vrsta iz roda Prunus L.

–
25 godina od godine službenog odabira kod masline, a

–
kod roda *Citrus* L. matična stabla za proizvodnju plemki do najviše 30 godina, a
za proizvodnju sjemena najviše do 40 godina.

6)
Ukoliko uvjeti za službeno potvrđivanje nasada osnovnih matičnih biljaka nisu
više ispunjeni Zavod će zabraniti proizvodnju reprodukcijskog sadnog materijala
od osnovnih matičnih biljaka iz tog nasada odnosno opozvati Uvjerenje o sadnom
materijalu iz točke 4. ovoga Poglavlja.

Poglavlje 9.

STRUČNI NADZOR I
POTVRĐIVANJE MATIČNIH NASADA CAC

1)
Dobavljač koji u matičnom nasadu namjerava proizvoditi reprodukcijski sadni
materijal kategorije CAC mora podnijeti prijavu za stručni nadzor nasada Zavodu
najkasnije do 30. travnja tekuće godine.

2)
U prijavi dobavljač mora navesti i slijedeće podatke:porijeklo reprodukcijskog
sadnog materijala upotrijebljenog za zasnivanje matičnog nasada (vrsta, sorta
odnosno podloga, dobavljač odnosno država porijekla) te broj biljaka svakog
pojedinog porijekla.

3)
Zavod će obaviti službeni odabir matičnih biljaka CAC kategorije ako prilikom
stručnog pregleda utvrdi da su biljke:

–
dobre vegetativne razvijenosti;

–
po morfološkim i pomološkim svojstvima tipične za vrstu i sortu;

–
dobro održavane i ako se u nasadu provodi odgovarajuća agrotehnika;

–
zdrave, bez znakova štetnih organizama koji mogu utjecati na kvalitetu
reprodukcijskog sadnog materijala.

4)
Temeljem dobavljačeve godišnje prijave proizvodnje Zavod obavlja stručni
pregled u odabranom matičnom nasadu tijekom vegetacije kojim se utvrđuje broj
matičnih biljaka koje su u proiz­vodnji, stanje vegetativne razvijenosti i
procjenjuje količina reprodukcijskog sadnog materijala te ujedno izdaje
Certifikat o sadnom materijalu za proizvodnju reprodukcijskog sadnog materijala
za najviše jednu godinu.

Poglavlje 10.

CERTIFIKACIJA ILI
POTVRĐIVANJE REPRODUKCIJSKOG SADNOG MATERIJALA I IZDAVANJE CERTIFIKATA O SADNOM
MATERIJALU

1)
Za plemke, podloge za cijepljenje, sjeme i druge vrste reprodukcijskog sadnog
materijala koje su proizvedene od stručno nadziranih inicijalnih ili
predosnovnih matičnih biljaka u skladu s Poglavljem 7. ovoga Dodatka, od
stručno nadziranih osnovnih matičnih biljaka iz Poglavlja 8. ili od stručno
nadziranih CAC matičnih biljaka iz Poglavlja 9. Zavod izdaje Uvjerenje o sadnom
materijalu.

2)
Na temelju Uvjerenja o sadnom materijalu iz točke 1. dobav­ljač podnosi zahtjev
u kojem navodi podatke o načinu pakiranja reprodukcijskog sadnog materijala i
zahtijevanoj količini certifikata o sadnom materijalu po vrstama, sortama,
podlogama i partijama.

3)
Zavod izdaje certifikat o sadnom materijalu:

–
za osnovni materijal koji je proizveden od stručno nadziranih inicijalnih ili
predosnovnih matičnih biljaka,

–
za osnovni materijal II. generacije koji je proizveden od stručno nadziranih
osnovnih matičnih biljaka namijenjenih za umnažanje osnovnih matičnih biljaka u
skladu s točkom 1. Poglavlja 4. ovoga Dodatka,

–
za certificirani materijal koji je proizveden od stručno nadziranih osnovnih
matičnih biljaka i/ili od osnovnih matičnih biljaka II. generacije,

–
za CAC materijal koji je proizveden od stručno nadziranih CAC matičnih biljaka.

Poglavlje 11.

CERTIFIKACIJA ILI
POTVRĐIVANJE CERTIFICIRANIH SADNICA

1)
Zavod u rasadniku obavlja najmanje dva vizualna pregleda u tijeku vegetacije,
kojima provjerava da li se certificirane sadnice proizvode u uvjetima,
utvrđenim u Poglavlju 5. ovoga Dodatka i da li u pogledu zdravstvenog stanja i
sortnosti ispunjavaju uvjete i zahtjeve iz Poglavlja 5. ovoga Dodatka. Pri
pregledu ocjenjuje stanje i vanjski izgled vegetativne razvijenosti sadnica,
provjerava moguća prazna mjesta u rasadniku i moguće novozasađene biljke te
utvrđuje razloge za to. Pri stručnom nadzoru provjerava evidencije i dokaze,
koje vodi dobavljač, posebno o porijeklu reprodukcijskog sadnog materijala,
upotrijebljenog pri cijepljenju, te o izvedenim mjerama za sprečavanje pojave i
širenja štetnih organizama u rasadniku.

2)
Po obavljenim pregledima iz prethodne točke zavod izdaje Uvjerenje o sadnom
materijalu.

3)
Najkasnije 10 dana prije planiranog vađenja sadnica, dobavljač podnosi Zavodu
zahtjev za izdavanje Cetrifikata o sadnom materijalu. U zahtjevu na Obrascu
navodi traženu količinu Cetrifikata o sadnom materijalu po vrstama i sortama.

Poglavlje 12.

STRUČNI NADZOR OSNOVNIH
MATIČNIH BILJAKA I SADNICA, PROIZVEDENIH OD REPRODUKCIJSKOG SADNOG MATERIJALA,
KOJI JE STRUČNO NADZIRAN U DRUGOJ DRŽAVI

1)
Bez obzira na odredbu podtočke 1. točke 2. Općih odredbi ovoga Dodatka u
postupku stručnog nadzora u skladu s ovim Pravilnikom može se staviti
reprodukcijski sadni materijal, koji je proizveden u jednoj od država članica
Zajednice ili u trećoj državi, kojoj je priznata istovjetnost u skladu sa
Zakonom, ako je proizveden u skladu s EPPO certifikacijskom shemom i ako ga je
tijelo te države, ovlašteno za stručni nadzor, službeno potvrdio kao inicijalni
ili predosnovni, osnovni ili certificirani materijal.

2)
Na temelju prijave dobavljača iz točke 2. Poglavlja 11. ovoga Dodatka Zavod će
potvrditi kao certificirane sadnice, sadnice koje su proizvedene iz
reprodukcijskog sadnog materijala, koji je u drugoj državi proizveden i
službeno potvrđen kao certificirani reprodukcijski sadni materijal, ako tijelo
ovlašteno za stručni nadzor utvrdi, da taj materijal ispunjava uvjete iz točke
1. ovoga Poglavlja i da su ispunjeni zahtjevi za službeno potvrđivanje,
propisani ovim Pravilnikom za certificirane sadnice.

DODATAK 3.

POPIS ŠTETNIH ORGANIZAMA
KOJI UTJEČU NA KVALITETU REPRODUKCIJSKOG SADNOG MATERIJALA I SADNICA

|  |  |
| --- | --- |
| Rod ili vrsta | Štetni organizmi |
| *Citrus aurantifolia,* limeta  *Citrus limon,* limun  *Citrus x paradisi,* grejpfrut  *Citrus reticulata,* mandarina  *Citrus sinensis,* naranča | **Insekti, grinje i nematode u svim fazama razvoja**  – *Aleurothrixus floccosus*  – *Meloidogyne* spp.  – *Parabemisia myricae*  *– Tylenchulus semipenetrans*  **Gljivice**  *– Phytophthora* spp.  **Virusi i virusu slični organizmi, a posebno**  – Citrus leaf rugose  – Bolesti izazivane: psoroza, ring spot, cristacortis, impietratura, concave gum  – Infectious variegation  – Viroidi kao što su exocortis, cachexia–xyloporosis |
| *Corylus avellana,* lijeska | **Insekti, grinje i nematode u svim fazama razvoja**  *– Epidiaspis leperii*  – *Eriophyes avellanae*  *– Pseudaulacaspis pentagona*  *– Quadraspidiotus perniciosus*  **Bakterije**  *– Agrobacterium tumefaciens*  *– Xanthomonas campestris pv. corylina*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Phyllactinia guttata*  *– Verticillium* spp.  **Virusi i virusu slični organizmi, a posebno**  – Apple mosaic virus  – Hazel maculatura lineare mycoplasm |
| *Cydonia* spp., dunja  *Pyrus communis,* kruška | **Insekti, grinje i nematode u svim fazama razvoja**  *– Anarsia lineatella*  *– Eriosoma lanigerum*  – štitaste uši, a posebno *Epidiaspis leperii, Pseudaulacaspis pentagona i Quadraspidiotus perniciosus* |
|  | **Bakterije**  *– Agrobacterium tumefaciens*  *– Pseudomonas syringae* pv. *syringae*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Phytophthora spp.*  *– Rosellinia necatrix*  *– Verticillium* spp.  **Virusi i virusu slični organizmi**  Svi |
| *Fragaria x ananassa,* jagoda | **Insekti, grinje i nematode u svim fazama razvoja**  *– Aphelenchoides* spp.  *– Ditylenchus dipsaci*  – Tarsonemidae  **Gljivice**  *– Phytophthora cactorum*  *– Verticillium* spp.  **Virusi i virusu slični organizmi, a posebno**  – Strawberry green petal mycoplasm |
| *Juglans regia,* orah | **Insekti, grinje i nematode u svim fazama razvoja**  – štitaste uši, a posebno *Epidiaspis leperii, Pseudaulacaspis pentagona and Quadraspidiotus perniciosus*  **Bakterije**  *– Agrobacterium tumefaciens*  *– Xanthomonas campestris pv. juglandi*  **Gljivice**  *– Armillariella mellea*  *– Nectria galligena*  *– Chondrostereum purpureum*  *– Phytophthora* spp.  **Virusi i virusu slični organizmi, a posebno**  – Cherry leaf roll virus |
| *Malus,*jabuka | **Insekti, grinje i nematode u svim fazama razvoja**  *– Anarsia lineatella*  *– Eriosoma lanigerum*  – štitaste uši, a posebno *Epidiaspis leperii, Pseudaulacaspis pentagona i Quadraspidiotus perni­ciosus*  **Bakterije**  *– Agrobacterium tumefaciens* |
|  | *– Pseudomonas syringa*e pv. *syringae*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Phytophthora cactorum*  – *Rosellinia necatrix*  *– Venturia* spp.  *– Verticillium* spp.  **Virusi i virusu slični organizmi**  Svi |
| *Olea europaea,* maslina | **Insekti, grinje i nematode u svim fazama razvoja**  *– Eusophera pinguis*  –*Meloidogyne* spp.  *– Saissetia oleae*  **Bakterije**  *– Pseudomonas syringae* pv. *savastanoi*  *Gljivice*  *– Verticillium dahliae*  **Virusi i virusu slični organizmi**  Svi |
| *Pistacia vera,* pistacio | **Gljivice**  *– Verticillium* spp.  **Virusi i virusu slični organizmi**  Svi |
| *Prunus armeniaca,* marelica  *Prunus amygdalus,* bajam  *Prunus persica,* breskva, nektarina | **Insekti, grinje i nematode u svim fazama razvoja**  *– Anarsia lineatella*  *– Capnodis tenebrionis*  *– Meloidogyne* spp.  – Štitaste uši, a posebno *Epidiaspis leperii, Pseudaulacaspis pentagona i Quadraspidiotus perniciosus*  **Bakterije**  *– Agrobacterium tumefaciens*  *– Pseudomonas syringae* pv. *mors prunorum*  *– Pseudomonas syringae* pv. *syringae*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Rosellinia necatrix*  *– Taphrina deformans*  *– Verticillium* spp.  **Virusi i virusu slični organizmi, a posebno**  – Prune dwarf virus  – Prunus necrotic ringspot virus |
| *Prunus avium,* trešnja  *Prunus cerasus,* višnja | **Insekti, grinje i nematode u svim fazama razvoja**  *– Capnodis tenebrionis*  *– Meloidogyne* spp.  – Štitaste uši, a posebno *Epidiaspis leperii, Pseudaulacaspis pentagona i Quadraspidiotus perniciosus*  **Bakterije**  *– Agrobacterium tumefaciens*  *– Pseudomonas syringae* pv. *mors prunorum*  *– Pseudomonas syringae* pv. *syringae*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Rosellinia necatrix*  *– Verticillium* spp.  **Virusi i virusu slični organizmi**  – Prune dwarf virus  – Prunus necrotic ringspot virus |
| *Prunus domestica,* šljiva  *Prunus salicina,* japanska šljiva | **Insekti, grinje i nematode u svim fazama razvoja**  *– Aculops fockeui*  *– Capnodis tenebrionis*  *– Eriophyes similis*  *– Meloidogyne* spp.  – Štitaste uši, a posebno *Epidiaspis leperii, Pseudaulacaspis pentagona i Quadraspidiotus perniciosus*  **Bakterije**  *– Agrobacterium tumefaciens*  *– Pseudomonas syringae* pv. *mors prunorum*  *– Pseudomonas syringae* pv.  *syringae*  **Gljivice**  *– Armillariella mellea*  *– Chondrostereum purpureum*  *– Nectria galligena*  *– Rosellinia necatrix*  *– Verticillium* spp.  **Virusi i virusu slični organizmi, a posebno**  – Prune dwarf virus  – Prunus necrotic ringspot virus |
| *Ribes* spp., ribiz i ogrozd | **Insekti, grinje i nematode u svim fazama razvoja**  *– Aphelenchoides* spp.  *– Cecidophyopsis ribis*  **Bakterije**  *– Agrobacterium tumefaciens*  **Gljivice**  *– Armillariella mellea*  *– Nectria cinnabarina*  *– Rosellinia necatrix*  *– Verticillium* spp.  **Virusi i virusu slični organizmi, a posebno**  – Black currant reversion  – Black currant infectious variegation agent |
| *Rubus spp.,* kupine, maline i njihovi hibridi | **Insekti, grinje i nematode u svim fazama razvoja**  *– Aceria essigi*  **Bakterije**  *– Agrobacterium rhizogenes*  *– Agrobacterium tumefaciens*  *– Rhodococcus fascians*  **Gljivice**  *– Armillariella mellea*  *– Didymella applanata*  *– Peronospora rubi*  *– Phytophthora fragariae* var. *rubi*  *– Verticillium* spp.  **Virusi i virusu slični organizmi, a posebno**  *–* Raspberry bushy dwarf virus  *–* Raspberry leaf curl virus |

DODATAK 4.

KARAKTERISTIKE SORTI I
STUPANJ EKSPRESIJE POJEDINOG SVOJSTVA

**Citrus
sp.**

Mladica:
cijanidna boja vrška (10 do 15 cm od vrška)

odsutno

prisutno

Plod:
oblik vrška

udubljen

odrezan

okrugao

lagano
ispupčen

vidno
ispupčen

Plod:
boja površine

zelena

zelena
prema žutoj

žuta

žuta
prema narančastoj

narančasta

narančasta
prema crvenoj

ružičasta

crvena

ljubičasta

Vrijeme
dozrijevanja ploda

vrlo
rano

rano

srednje

kasno

vrlo
kasno

**Corylus
avellana L.**

Vrijeme
razvitka pupoljka lista (kada se dva lista pojave iz jednog pupoljka)

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Vrijeme
cvjetanja muškog cvijeta

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Vrijeme
cvjetanja ženskog cvijeta

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Pricvjetni
listovi: dužina naspram dužine voća

kratki

jednaki

duži

Pricvjetni
listovi: gustoća

slaba

srednja

jaka

Pricvjetni
listovi: zgusnutost listova

slaba

srednja

jaka

Plod:
veličina

vrlo
mali

mali

srednji

veliki

vrlo
veliki

Plod:
oblik

okrugao

čunjast

jajolik

kratki
polucilindričan

dugački
polu-cilindričan

Vrijeme
dozrijevanja

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Plod:
postotak koštice (prema težini)

vrlo
nisko

nisko

srednje

visoko

vrlo
visoko

**Cydonia
Mill.**

Sadnica:
način rasta

uspravan

polu-uspravan

u
širinu

List:
oblik

eliptičan

jajolik

ovalan

okrugao

Plod:
uobičajeni oblik

okrugao

ovalan

kruškolik

sužen

nepravilan

pravokutan

**Fragaria
x. ananassa Duch.**

Cvat:
položaj u odnosu na listove

ispod

u
ravnini

gore

Plod:
veličina

vrlo
mali

mali

srednji

velik

vrlo
velik

Plod:
pretežiti oblik

oblik
bubrega

sferoidan

okrugao

čunjast

duplo
čunjast

gotovo
cilindričan

oblik
klina

jajolik

srcolik

Plod:
boja

bjelkasto
žuta

svijetlo
narančasta

narančasta

narančasto
crvena

crvena

ljubičasta

tamno
ljubičasta

Vrijeme
dozrijevanja (50% biljaka sa dozrelim plodovima)

vrlo
rano

rano

srednje

kasno

vrlo
kasno

Način
donošenja ploda

ne
cvate više puta u godini

djelomice
cvate više puta u godini

potpuno
cvate više puta u godini

**Juglans
regia L.**

Vrijeme
pupanja

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Drvo:
tip ženskog cvata

jednostruk

složen

Drvo:
tip grana ženskih grana sa cvjetovima

neodređeno

određeno

Vrijeme
dozrijevanja

rano

rano
do srednje

srednje

srednje
do kasno

kasno

**Malus
Mill.**

Drvo:
jačina

slabo

srednje

jako

Plod:
oblik

okrugao

okruglasto
čunjast

kratko
okrugao čunjast

plosnat

plosnato
okrugao (sferoidan)

čunjast

dugačko
čunjast

odrezano
čunjast

eliptičan

eliptično
čunjast (ovalan)

pravokutan

pravokutno
čunjast

pravokutno
sužen

Plod:
boja površine

narančasta

crvena

ljubičasta

smećkasta

Vrijeme
početka cvjetanja (10% otvorenih cvjetova)

vrlo
rano

rano

srednje

kasno

vrlo
kasno

Sorte
podloga

Drvo:
jačina (u podnožju)

slabo

srednje

snažno

Drvo:
broj osnovnih izdanaka (u podnožju)

vrlo
malo

malo

srednje

mnogo

vrlo
mnogo

**Olea
europe L.**

Plod:
oblik

izdužen

eliptičan

okrugao

Plod:
ovojnica

odsutno

prisutno

Plod:
oblik kraja uz trup

okrugao

odrezan

udubljen

Plod:
širina šupljine stabljike

usko

srednje

široko

**Prunus
amygdalus Batsch.**

Vrijeme
početka cvjetanja

vrlo
rano

vrlo
rano do rano

rano

rano
do srednje

srednje

srednje
do kasno

kasno

kasno
do vrlo kasno

vrlo
kasno

Cvijet:
boja latica

bijelo

ružičasto
bijela

ružičasto

tamno
ružičasto

Vrijeme
dozrijevanja

vrlo
rano

rano

srednje

kasno

vrlo
kasno

Suhi
plod: oblik vrška

plosnat

okrugao

šiljast

Koštica:
oblik

usko
eliptična

eliptična

široko
eliptična

vrlo
široko eliptična

**Prunus
armeniaca L.**

Plod:
veličina

mali

srednji

veliki

Plod:
dubina šupljine peteljke

plitko

srednje

duboko

Plod:
temeljna boja površine

bijela

krem-boja
prema žutoj

svijetlo
narančasta

narančasta

tamno
narančasta

Plod:
boja mesnatog usplođa

bijela

krem-boja

svijetlo
narančasta

narančasta

tamno
narančasta

Vrijeme
početka cvjetanja (kada drvo pokaže nekoliko sasvim otvorenih cvjetova)

rano

srednje

kasno

Vrijeme
dozrijevanja

vrlo
rano

rano

srednje

kasno

vrlo
kasno

**Prunus
avium L. and Prunus cerasus L.**

Vrijeme
cvjetanja

vrlo
rano

rano

srednje

kasno

vrlo
kasno

Plod:
veličina

vrlo
malo

malo

srednje

veliko

vrlo
veliko

Plod:
boja površine

žuta

narančasto
crvena

živa
žuto crvena na blijedoj žutoj temeljnoj boji

živa
žuto crvena

mahagonij

crna

Plod:
vrijeme dozrijevanja

vrlo
rano

rano

srednje

kasno

vrlo
kasno

**Prunus
domestica L.**

Plod:
veličina (na fiziološki dozreli plod)

vrlo
malo

malo

srednje

veliko

vrlo
veliko

Plod:
uobičajeni oblik u presjeku (na fiziološki dozreli plod)

okruglo
spljošten

okrugao

pravokutan

izdužen

Plod:
temeljna boja površine (uključujući njegov cvijet; na fiziološki dozreli plod)

bjelkasta
(prozirna)

zelena

žućkasto
zelena

žuta

narančasto
žuta

crvena

ljubičasta

ljubičasto
plava

Plod:
boja mesnatog usplođa (na fiziološki dozreli plod)

bjelkasta

žuta

žućkasto
zelena

zelena

narančasta

crvena

Koštica:
prianjanje mesnatom usplođu (na fiziološki dozreli plod)

ne
prianja

napola
prianja

prianja

Koštica:
veličina u odnosu na plod (na fiziološki dozreli plod)

malo

srednje

veliko

Vrijeme
dozrijevanja

vrlo
rano

rano

srednje

kasno

vrlo
kasno

**Prunus
persica (L.) Batsch.**

Drvo:
tip

normalno

s
bodljikama

Izbijanje
cvjetova: cijanidna boja

odsutno

prisutno

Vrijeme
početka cvjetanja

vrlo
rano

rano

srednje

kasno

vrlo
kasno

Cvijet:
oblik

ružolik

zvonast

Latice:
veličina

jako
male

male

srednje

velike

jako
velike

Peteljka:
medna žlijezda

odsutno

prisutno

Peteljka:
oblik medne žlijezde

okrugla

oblik
bubrega

Plod:
dlačice

odsutne

prisutne

Plod:
temeljna boja mesnatog usplođa

bijela

žuta
prema narančasto žutoj

crvena

Koštica:
prianjanje uz mesnato usplođe

odsutno

prisutno

Vrijeme
dozrijevanja

vrlo
rano

rano

srednje

kasno

vrlo
kasno

**Prunus
Salicina L.**

Plod:
veličina

vrlo
malo

malo

srednje

veliko

vrlo
veliko

Plod:
temeljna boja površine

bjelkasta
(prozirna)

zelena

žućkasto
zelena

žuta

narančasta
prema žutoj

crvena

ljubičasta

ljubičasto
plava

tamno
plava

Plod:
boja mesnatog usplođa

bjelkasta

žuta

žućkasta
prema zelenoj

zelena

narančasta

crvena

Vrijeme
cvjetanja

vrlo
rano

rano

srednje

kasno

vrlo
kasno

Vrijeme
dozrijevanja

vrlo
rano

rano

srednje

kasno

vrlo
kasno

**Pyrus
communis L.**

Vrijeme
cvjetanja (vrijeme punog cvata)

vrlo
rano

rano

srednje

kasno

vrlo
kasno

Plod:
veličina

vrlo
malo

malo

srednje

veliko

vrlo
veliko

Plod:
oblik u presjeku (u uzdužnom presjeku)

udubljen

ravan

izbočen

Plod:
dužina u odnosu na najveći promjer

vrlo
kratko

kratko

srednje

izduženo

vrlo
izduženo

Plod:
temeljna boja površine (u vrijeme dozrijevanja)

zelena

žućkasto
zelena

žuta

crvena

Plod:
dužina stabljike

kratka

srednja

dugačka

Vrijeme
dozrijevanja za branje

vrlo
rano

rano

srednje

kasno

vrlo
kasno

**Ribes
silvestre Mert et Koch,**

Ribes
niveum Lindl. (crveni ribiz i bijeli ribiz); Ribes sylvestre)

Vrijeme
dozrijevanja ploda

vrlo
rano

rano

srednje

kasno

vrlo
kasno

Svežanj
ploda: dužina uključujući stabljiku

vrlo
kratko

kratko

srednje

dugačko

vrlo
dugačko

Boba:
veličina

jako
mala

mala

srednja

velika

jako
velika

Boba:
boja

bijela

bjelkasto
žuta

ružičasta

red

**Ribes
uva crispa L. (ogrozd)**

Sadnica:
oblik

jajolik

okrugao

poprečno
eliptičan

Plod:
veličina

vrlo
malo

malo

srednje

veliko

vrlo
veliko

Plod:
oblik

okrugao

eliptičan

kruškoliko

Plod:
boja

žuta

žuto
zelena

zelena
s bijelim tonom

zelena

crvena

Vrijeme
dozrijevanja ploda

vrlo
rano

rano

srednje

kasno

vrlo
kasno

**Ribes
nigrum L. (crni ribiz)**

Sadnica:
odnos visina/promjer

nizak

srednji

visok

Plod:
veličina

vrlo
malo

malo

srednje

veliko

vrlo
veliko

Vrijeme
dozrijevanja ploda

vrlo
rano

rano

srednje

kasno

vrlo
kasno

**Rubus
subgenus Eubatus Sect. Moriferi and Ursini (kupina) i hibridi**

Sadnica:
način rasta

uspravan

uspravan
do poluuspravan

poluuspravan

poluuspravan
do u širinu

u
širinu

Neaktivan
izdanak: bodlje

odsutno

prisutno

Plod:
veličina

vrlo
malo

malo

srednje

veliko

vrlo
veliko

Vrijeme
početka dozrijevanja

vrlo
rano

rano

srednje

kasno

vrlo
kasno

**Rubus
idaeus L. (malina)**

Sadnica:
broj mladih izdanaka

vrlo
malo

malo

srednje

mnogo

vrlo
mnogo

Samo
vrste čiji je glavni plod ljeti na prošlogodišnjem izdanku

Neaktivan
izdanak: boja

sivkasto
smeđa

sivkasto
smeđa prema smeđoj

smeđa

smeđa
prema ljubičasto smeđoj

ljubičasto
smeđe

Plod:
boja

žuto

pale
red

srednje
crveno

tamno
crveno

narančasto

ljubičasto

crno

Plod:
veličina

vrlo
malo

malo

srednje

veliko

vrlo
veliko

Plod:
odnos dužina/širina

dužina
je jednaka širini

dužina
je veća od širine

dužina
je puno veća od širine

Glavni
plod:

ljeti
na prošlogodišnjem izdanku

na
jesen na ovogodišnjem izdanku

Vrijeme
dozrijevanja na prošlogodišnjem izdanku

vrlo
rano

rano

srednje

kasno

vrlo
kasno

DODATAK 5.

UVJETI PROIZVODNJE
REPRODUKCIJSKOG SADNOG MATERIJALA I SADNICA TEHNIKOM »IN VITRO«

1.
Uzgoj matičnih biljaka čije se tkivo koristi obavlja se u uvjetima koji moraju
osigurati zdravstveno stanje sukladno zahtjevima propisanim za pojedinu
kategoriju sadnog materijala.

2.
Matične biljke moraju biti službno potvrđene i certificirane u skladu s
uvjetima iz ovog Pravilnika.

3.
Za umnažanje se koristi vršni meristem koji u pravilu nije zaražen virusima.

4.
Meristemski vrh prenosi se u aseptične uvjete u kojima ne postoji mogućnost
zaraze.

5.
U laboratoriju se obavlja rezanje, priprema hranidbene podloge, postavljanje
stanica na podlogu, zakorjenjivanje, kalusiranje i razvoj mladih biljaka. U
ovoj fazi svi uvjeti razvoja biljke moraju biti strogo kontrolirani.

6.
Kada biljke u epruvetama dosegnu određenu visinu prenose se u aklimatizacijski
blok. Za aklimatizaciju se obično koristi staklenik koji je sterilan i zaštićen
od ulaska  insekata. Biljke se prenose iz
epruvete s hranidbene podloge u uvjete uzgoja u tlu. Faza aklimatizacije je
najosjetljivija faza u in vitro  kulturi
obzirom da u ovoj fazi može doći do reinfekcije virusima vektorima iz tla ili insektima.

7.
Nakon aklimatizacije koja vremenski traje različito u zavisnosti od biljne
vrste, biljke se iznose u rasadnik.

DODATAK 6.

![](dodatni/145282.gif)
![](dodatni/145281.gif)
![](dodatni/145280.gif)
![](dodatni/145279.gif)
![](dodatni/145278.gif)
![](dodatni/145277.gif)
![](dodatni/145276.gif)
![](dodatni/145275.gif)

Pravilnik, NN 124/2006-2761
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)